Ο φάκελος της Ασφάλειας για τον πρώην γ.γ του ΚΚΕ Γρηγόρη Φαράκο | ΙΣΤΟΡΙΑ - ΘΕΩΡΗΤΙΚΑ ΚΕΙΜΕΝΑ\nΑρχική » Ιστορικά ντοκουμέντα , Πρόσωπα » Ο φάκελος της Ασφάλειας για τον πρώην γ.γ του ΚΚΕ Γρηγόρη Φαράκο\nΑπό giorgis Δημοσίευση: 7:41 π.μ. με 0 σχόλια\nΠηγή: "Οι γενικοί γραμματείς του ΚΚΕ, μέσα από τους φακέλους της Ασφάλειας" - Ενθετο της εφημερίδας των Συντακτών\nΟ Γρηγόρης Φαράκος γεννήθηκε το 1923 στο Ναύπλιο. Ο πατέρας του υπήρξε άνθρωπος συντηρητικών αντιλήψεων. Ενα έγγραφο της Ειδικής Ασφάλειας του 1939 αναφέρει ότι «υπήρξεν αείποτε φανατικός οπαδός της αντιδημοκρατικής παρατάξεως, ακραιφνής βασιλόφρων και ήδη οπαδός του Νέου Κράτους».\nΤο 1934 η οικογένεια Φαράκου ήλθε για μόνιμη διαμονή στην Αθήνα.\nΤο 1939 ο Γρηγόρης, καλός μαθητής, έκανε αίτηση για να πάρει υποτροφία από το καθίδρυμα Σταθάτου. Αλλά, για να εξεταστεί το αίτημά του, έπρεπε να προσκομίσει πιστοποιητικό κοινωνικών φρονημάτων το οποίο εξέδιδε η Ειδική Ασφάλεια, η υπηρεσία δηλαδή της Ασφάλειας που είχε την κύρια ευθύνη δίωξης του κομμουνισμού.\nΗ αίτησή του στην Ειδική Ασφάλεια για την έκδοση του πιστοποιητικού είναι το πρώτο και παλαιότερο χρονολογικά έγγραφο του Φακέλου του που, προφανώς, δεν σχηματίστηκε τότε, αλλά αργότερα, όταν ανέπτυξε αντιστασιακή και κομμουνιστική δράση.\nΤο 1939, η Ειδική Ασφάλεια περιγράφει τον Γρ. Φαράκο ως μη ασχολούμενο με την πολιτική λόγω του νεαρού της ηλικίας του: «Ούτος λόγω της νεαρής του ηλικίας δεν εξεδήλωσεν εισέτι πολιτικά και πολιτειακά φρονήματα». Συμπληρώνει, όμως, ότι ήταν μέλος της ΕΟΝ, στην οποία -πρέπει να συμπληρώσουμε- συμμετείχαν υποχρεωτικά όλοι οι μαθητές. Εντέλει το πιστοποιητικό εκδόθηκε χωρίς δυσκολίες.\nΔεν γνωρίζουμε, όμως, αν ο νεαρός άριστος μαθητής Γρηγόρης κατάφερε να πάρει την υποτροφία.\nΤο καλοκαίρι του 1940, ο Γρηγόρης Φαράκος αποφοιτά με άριστα από το Γυμνάσιο, δίνει εξετάσεις στο Πολυτεχνείο, πετυχαίνει να εισαχθεί πρώτος και επιλέγει τη Σχολή Μηχανολόγων Ήλεκτρολόγων.\nΤον Νοέμβριο του 1941, όταν πλέον η χώρα βρίσκεται υπό κατοχή, οργανώνεται στην ΟΚΝΕ. Παίρνει μέρος στην ΕΑΜική Εθνική Αντίσταση αρχικά από το ΕΑΜ Νέων και στη συνέχεια από την ΕΠΟΝ. Είνεται γνωστός με το αγωνιστικό ψευδώνυμο «Ρήγας». Αργότερα θα γίνει και μέλος του ΚΚΕ.\nΤο 1944 αναδείχτηκε καπετάνιος του ΕΛΑΣ Σπουδαστών που στα Δεκεμβριανά ονομάστηκε «Λόρδος Μπάιρον». Με την ίδια ιδιότητα πήρε μέρος στις μάχες του Δεκέμβρη του 1944, όπου και τραυματίστηκε σοβαρά στις 23 Δεκεμβρίου.\nΜε την υποχώρηση του ΕΛΑΣ από την Αθήνα, αρχές Ιανουάριου του 1945, υποχώρησε κι αυτός, αν και ήταν μόλις λίγες ημέρες χειρουργημένος.\nΕπέστρεψε και πάλι στην πρωτεύουσα στις 20 Ιανουάριου. Αναφορές της Ασφάλειας για τη δράση του Γρηγόρη Φαράκου στη διάρκεια της Κατοχής δεν υπάρχουν στον φάκελό του. Οι πρώτες καταγραφές γίνονται μετά τη Βάρκιζα.\nΘα τις περιγράψουμε με συντομία.\nΣτις 23 Μαρτίου του 1945, στις 9 το πρωί, οι Γρ. Φαράκος, Λεωνίδας Τζεφρώνης, Γεώργιος Τριανταφυλλής και Βασίλειος Αρμάος συνελήφθησαν στο Πεδίον του Αρεως καθώς μοίραζαν προκηρύξεις στους διερχόμενους για την 25η Μαρτίου.\nΣτη συνέχεια κρατήθηκαν στην Ασφάλεια για να αποσταλούν στον εισαγγελέα, με την κατηγορία -όπως γράφει η σχετική αστυνομική αναφορά- «επί παραβάσει του νόμου 755 περί αδικημάτων τινών περί Ασφαλείας της χώρας και της κοινής ησυχίας».\nΣχηματίστηκε και δικογραφία.\nΔεν γνωρίζουμε η εξέλιξη είχε αυτή η υπόθεση. Μάλλον καμία. Εντούτοις, αποτέλεσε το έναυσμα ώστε η Ασφάλεια να αρχίσει να συγκεντρώνει πληροφορίες για τον Φαράκο. Το αποτέλεσμα αυτής της έρευνας οδήγησε σε νέες κατηγορίες εις βάρος του, καθώς κατηγορήθηκε για κλοπή ειδών που ανήκαν στο Πολυτεχνείο και για το ότι στη διάρκεια του Δεκέμβρη του 1944 προέβη σε σύλληψη εθνικιστή σπουδαστή τον οποίο παρέδωσε στην Πολιτοφυλακή.\nΣτις 23 Σεπτεμβρίου του 1945, στις 10 το πρωί, συνελήφθη ύστερα από σχετικό ένταλμα «επί ηθική αυτουργία και φόνοις». Στοιχεία για την εξέλιξη αυτής της υπόθεσης δεν υπάρχουν στον φάκελό του, αλλά, όπως γράφει ο ίδιος, κρατήθηκε για ένα μήνα και απαλλάχτηκε με βούλευμα.\nΣτα τέλη Φεβρουάριου του 1947 η ΕΠΟΝ τέθηκε εκτός νόμου με δικαστική απόφαση που εκδόθηκε στις 28 Φεβρουάριου και δημοσιεύτηκε στον Τύπο την επομένη, 1 Μαρτίου 1947. Τις επόμενες ημέρες ξεδιπλώθηκε ένα μεγάλο πογκρόμ συλλήψεων.\nΟ Γρηγόρης Φαράκος συνελήφθη στις 4 Μαρτίου. Η Ασφάλεια πρότεινε τον εκτόπισμό του. Η απόφαση της Πρωτοβάθμιας Επιτροπής Δημόσιας Ασφάλειας Νομού Αττικής βγήκε αυθημερόν: εκτόπιση ενός έτους στην Ικαρία.\nΣτην Ικαρία έμεινε τέσσερις μήνες. Δραπέτευσε -όπως γράφει ο ίδιος στις αναμνήσεις του- τον Ιούνιο του 1947 και επέστρεψε παράνομος στην Αθήνα όπου τον Αύγουστο κατάφερε να δώσει το τελευταίο μάθημα στο Πολυτεχνείο και να πάρει το πτυχίο του.\nΣτα Δελτία Δράσης που συνέτασσε γι’ αυτόν η Ασφάλεια τον εμφανίζει να έχει φύγει νόμιμα από την Ικαρία με τα μέτρα κατευνασμού της Κυβέρνησης τον Σεπτέμβριο του 1947. Πουθενά, όμως, στον φάκελό του δεν υπάρχει απόφαση διακοπής του εκτοπισμού του, κάτι που βρίσκουμε σε όλους τους άλλους φακέλους εκτοπισμένων εκείνης της εποχής.\nΕν πάση περιπτώσει, στα μέσα Οκτωβρίου του 1947 ο Γρηγόρης Φαράκος έφυγε παράνομα από την Αθήνα και πέρασε στο Βουνό, στις τάξεις του Δημοκρατικού Στρατού Ελλάδας.\nΗ Ασφάλεια θα ανακαλύψει πολύ αργά ότι έγινε αντάρτης. Πριν γίνει αυτό, τον έψαχνε για να τον συλλάβει.\nΣυγκεκριμένα στις 2.12.1948 δόθηκε εντολή στα αστυνομικά όργανα να προβούν στη σύλληψη 27 ΕΠΟΝιτών. Ανάμεσά τους ήταν και ο Γρηγόρης Φαράκος.\nΤο ατομικό ένταλμα σύλληψης γι’ αυτόν, με ημερομηνία 28.12.1948, έλεγε:\nΕΝ ΟΝΟΜΑΤΙ ΤΟΥ ΒΑΣΙΛΕΩΣ ΤΩΝ ΕΛΛΗΝΩΝ ΠΑΥΛΟΥ\nΟ εισηγητής του εν Αθήναις Εκτάκτου Στρατοδικείου, Τμ. Β'.\nΕπειδή ο ΦΑΡΑΚΟΣ Γρηγόρ., αγνώστων στοιχείων κατηγορείται επί παραβάσει Γ'/48 Ψηφ. κλππραχθεί-ση τον Σ/βριον 1946-8/βριον 1948 εν Αθήναις, Πειραιεί και αλλαχού, πράξει προνοουμένη και τιμωρουμένη υπό των άρθρων 57,109 και 110 Κ.Π.Ν. παρ. 1 Γ'/46 Ψηφ. Και 2,3.4 και 7 του Α.Ν. 509/47.\nΙδόντες το άρθρον 88 παρ. 1 εντελλόμεθα την σύλληψιν του ειρημένου ΦΑΡΑΚΟΥ Γρηγορ. Και προσκαλούμεν τους κλητήρας και Χωροφύλακας και πάντα άλλον της ενόπλου δυνάμεως να συλλάβωσι και να οδηγήσωσι αυτόν ενώπιον ημών.\nΕξεδώθη εν τω ημετέρω γραφείω κειμένω εν το Καταστήματιτου Στρατοδικείου-\nΕν Αθήναις τη 28 Δ/βρίου 1948».\nΗ επιβεβαίωση ότι ο Γρηγόρης Φαράκος βρισκόταν στο Βουνό ήρθε για την Ασφάλεια στις 19 Μαρτίου του 1949, όταν τα όργανά της διάβασαν στην εφημερίδα «ΦΩΣ της ΘΕΣΣΑΛΟΝΙΚΗΣ» μια πολεμική ανταπόκριση από τη Φλώρινα της προηγούμενης ημέρας.\nΗ ανταπόκριση έλεγε ότι ένας αντάρτης που παραδόθηκε προσκόμισε στις στρατιωτικές αρχές φύλλο της «Εφημερίδας της Προσωρινής Δημοκρατικής Κυβέρνησης», στο οποίο ανάμεσα σε άλλα αναγράφονται προαγωγές πεσόντων αξιωματικών του ΔΣΕ. Ανάμεσα στα ονόματα ήταν και του Γρηγόρη Φαράκου.\nΑυτή η ιστορία έχει ως εξής: Ο Γρηγόρης Φαράκος τραυματίστηκε από όλμο στο κεφάλι και σε άλλα μέρη του σώματος στη μεγάλη μάχη του Γράμμου-Βίτσι, που κράτησε 70 ημέρες, το καλοκαίρι του 1948. Ο τραυματισμός του ήταν πολύ σοβαρός. Τον μετέφεραν στα μετόπισθεν κι από εκεί σε νοσοκομείο στην Κορυτσά, αλλά θεωρήθηκε ξεγραμμένος.\nΕτσι, στο φύλλο 2/7.10.1948 της «Εφημερίδας της ΠΔΚ», δημοσιεύεται διάταγμα που τον προάγει σε Λοχαγό-Πολιτικό Επίτροπο ως τιμημένο νεκρό.\nΜ’ αυτό τον τρόπο τελείωσε ο εμφύλιος πόλεμος για τον Γρηγόρη Φαράκο. Ο ίδιος ταλαιπωρήθηκε αρκετούς μήνες σε νοσοκομεία της Αλβανίας και της Βουδαπέστης μέχρι να αποκατασταθεί η υγεία του. Ο τραυματισμός τού άφησε ένα μικρό πρόβλημα στο πόδι το οποίο τον συνόδευε σε όλη του τη ζωή και ήταν ευδιάκριτο στο βάδισμά του.\nΤην είδηση ότι ο Γρ. Φαράκος είναι ζωντανός η Ασφάλεια θα την πληροφορηθεί πάλι από τον Τύπο, καθώς δημοσιοποιήθηκε ότι συμμετείχε ως μέλος αντιπροσωπείας στο Α" Παγκόσμιο Συνέδριο για την Ειρήνη που έγινε στα τέλη Απριλίου του 1949, σε άλλες διεθνείς εκδηλώσεις και φυσικά στο Α' Συνέδριο της Παγκόσμιας Ομοσπονδίας Δημοκρατικής Νεολαίας που έγινε τον Σεπτέμβριο του ίδιου χρόνου στη Βουδαπέστη και όπου υπήρξε ένας εκ των ομιλητών.\nΕπειτα απ’ όλα αυτά, για την Ασφάλεια θα αποτελεί μια ενεργή υπόθεση. Αρχίζει η συγκέντρωση πληροφοριών γι’ αυτόν, ενώ ενεργοποιούνται και πάλι τα εντάλματα σύλληψης σε βάρος του.\nΟ Γρηγόρης Φαράκος έζησε ως πολιτικός πρόσφυγας στις χώρες του υπαρκτού σοσιαλισμού μέχρι το 1968 που κατέβηκε παράνομα στην Ελλάδα.\nΤο 1951 ανέλαβε επικεφαλής της ΕΠΟΝ που ως οργάνωση υπήρχε μέσα στους πολιτικούς πρόσφυγες και παράνομα στην Ελλάδα.\nΜε αυτή την ιδιότητα παρακολούθησε και τις εργασίες της 3ης Ολομέλειας της Κ.Ε. του ΚΚΕ (Νοέμβριος 1952), ενώ το 1953 στάλθηκε για σπουδές σε τρίχρονη κομματική σχολή στη Μόσχα. Το 1956 εναντιώθηκε στις αποφάσεις της 6ης Ολομέλειας της Κ.Ε. που καθαίρεσε τον Νίκο Ζαχαριάδη από γ.γ. της Κ.Ε. του ΚΚΕ.\nΓρήγορα, όμως, άλλαξε στρατόπεδο και τάχθηκε με τη νέα κατάσταση. Στο 8ο Συνέδριο του ΚΚΕ εκλέχτηκε μέλος της Κ.Ε. και στη 12η Ολομέλεια του 1968 όπου διασπάστηκε το ΚΚΕ έγινε μέλος του Π.Γ.\nΣτη μετεμφυλιακή Ελλάδα ο Φαράκος είναι ένας καταζητούμενος επικίνδυνος κομμουνιστής. Η Ασφάλεια συγκεντρώνει και καταγράφει όσες πληροφορίες έρχονται γι’ αυτόν με τη μορφή δημοσιευμάτων από το εξωτερικό.\nΣτις 25 Ιουλίου του 1950, η Υποδιεύθυνση Γενικής Ασφαλείας ενεργοποιεί με αίτημά της τη διαδικασία να του αφαιρεθεί η ελληνική ιθαγένεια. Κάτι που έγινε πράξη με το Βασιλικό Διάταγμα 15 που δημοσιεύτηκε στο ΦΕΚ, τεύχος Γ’ της 17.1.1952. Ταυτόχρονα, όλο αυτό το διάστημα είναι ενεργή και πάγια η διαταγή να συλληφθεί αμέσως, όπου εντοπιστεί εντός της χώρας.\nΕτσι φτάσαμε σε ένα κωμικοτραγικό επεισόδιο το οποίο αξίζει να αναφέρουμε.\nΣτις 16.5.1950 συνελήφθη από την Ασφάλεια Πειραιά και στάλθηκε στον βασιλικό επίτροπο ένας πολίτης ονόματι Φαράκος Γρηγόριος. Το σχετικό έγγραφο προς τον επίτροπο έλεγε: «Λαμβάνομεν την τιμήν να αποστείλωμεν Υμίν συνοδεία τον ΦΑΡΑΚΟΝ Γρηγόριον του Αναστασίου και της Μαρίας, ετών 30 εκ Σκουταρίου-Γυθείου, ελεγκτήν λεωφορείων, κάτοικον Νίκαιας, Ολύμπου αριθ. 32 συλληφθέντα υφ’ ημών σήμερον και διωκόμενον δυνάμει του συνημμένου υπ’ αριθ. 239/48 από 28.12.48 ταυταρίθμου εντάλματος συλλήψεως και ταυταρίθμου κατασχετηρίου κ. Εισηγητού Β' Τμήματος Εκτάκτου Στρατοδικείου Αθηνών επί παραβάσει Γ/46 ψηφίσματος κλπ. και να παρακαλέσωμεν διά τα καθ’ υμάς. Τούτον διεγράψαμεν των βιβλίων μας».\nΗ απάντηση του βασιλικού επιτρόπου ήρθε μερικές ημέρες αργότερα, στις 23-5-1950 και έχει ως εξής:\n«Δυνάμει της υπ’ αριθ. 1412/1949 παραπεμπτικής διαταγής ΑΣΔ ΑΝ/Β7 και των σχετ. υπ’ αριθ. 239/1943 εντάλματος συλλήψεως και κατασχετηρίου του κ. Εισηγητού Β’ Τμήματος διώκεται επί παραβάσει άρθρου 1 παρ. 1 Γ' Ψηφίσματος 2, 3,4 και 7 Α.Ν. 509/1947 πράξεσι τελεσθείσαις εν Αθήναις, Πειραιεί και αλλαχού από Σ/βρίου 1945 μέχρις Σ/βριου 1948 ο ΦΑΡΑΚΟΣ Γρηγόριος αγνώστων λοιπών στοιχείων. Εξ ενεργηθείσης εξετάσεως διεπιστώθη, ότι ο υφ’ ημών διωκόμενος είναι ο ΦΑΡΑΚΟΣ Γρηγόριος του. Κων/νου και της Ευφροσύνης, κάτοικος Αθηνών Πλουτάρχου 45 και ήδη φυγής αγνώστου διαμονής. Εντελλόμεθα την άμεσον απόλυσιν του συλληφθέντος ΦΑΡΑΚΟΥ Γρηγορίου του Αναστασίου και της Μαρίας, κατοίκου Πειραιώς Ολύμπου 32, Κορυδαλλός) και κρατουμένου ήδη παρ’ υμίν διά την άνω αιτίαν, έκτος εάν δέον να κρατείται δι’ άλλην τινά αιτίαν».\nΑν προσέξουμε το ένταλμα σύλληψης κατά του Γρηγόρη Φαράκου που εκδόθηκε το 1948, όντως θα διαπιστώσουμε ότι πέραν του ονόματος του δεν αναγράφονται άλλα στοιχεία, γεγονός που εξηγεί τη σύλληψη και την άδικη ταλαιπωρία του ανθρώπου που είχε την ατυχία να έχει ίδιο όνομα και επώνυμο με αυτόν. Ταυτόχρονα αποδεικνύει την προχειρότητα με την οποία οι αρχές συνέτασσαν τα εντάλματα αυτά την εποχή του Εμφυλίου, καθώς οι διώξεις είχαν μετατραπεί σε βιομηχανία.\nΜια δεύτερη εξίσου ενδιαφέρουσα ιστορία που καταγράφεται στον φάκελο του Γρηγόρη Φαράκου κατά τη μετεμφυλιακή περίοδο είναι το αίτημα των γονιών του να του επιτραπεί η επιστροφή στην Ελλάδα για να τον δουν, καθώς ήταν άρρωστοι.\nΤο αίτημα υποβλήθηκε μέσω ΕΔΑ, τον Σεπτέμβρη του 1964, για να έχει περισσότερες πιθανότητες ικανοποίησης. Την υποβολή του αιτήματος ανατέθηκε να την κάνει ο Λεωνίδας Κύρκος που ήταν τότε βουλευτής.\nΗ Ασφάλεια αρχικά αγνόησε το αίτημα, αλλά ο Λεωνίδας επέμεινε ζητώντας να μάθει την τύχη του.\nΟι Αρχές Ασφαλείας ισχυρίστηκαν ότι το σχετικό αίτημα χάθηκε, παρ’ όλα αυτά, όμως, υποχρεώθηκαν να προχωρήσουν στην εξέταση του θέματος.\nΣτις 23.10.1964 όλοι οι αρμόδιοι της Γενικής Διεύθυνσης Εθνικής Ασφαλείας (ΓΔΕΑ) γνωμοδότησαν πως, εφόσον διαπιστωθεί ότι όντως οι γονείς του Φαράκου είχαν πρόβλημα υγείας, να του επιτραπεί η επιστροφή στην Ελλάδα για διάστημα από 30 έως 40 ημέρες.\nΑποφασίστηκε η άδεια να είναι για 40 ημέρες από 2 μήνες που ανέφερε το αίτημα. Αλλά αυτό το ταξίδι έμελλε να μη γίνει ποτέ.\nΣτις 9 Μαρτίου το υπουργείο Εξωτερικών έστειλε στη ΓΔΕΑ το παρακάτω έγγραφο.\n«Εν συνεχεία της από 9ης τρέχοντος τηλεφωνικής μεθ’ υμών συνεννοήσεως, έχομεν την τιμήν να γνωρίσωμεν υμίν ότι εδώσαμεν σήμερον οδηγίας προς την εν Βουκουρεστίω Β. Πρεσβείαν, όπως μη χορηγήση άδειαν ελεύσεως του εν περιλήψει καθ’ όσον ως ετηλεγράφησεν ημίν η ως άνω Β. Πρεσβεία ούτος τυγχάνει φανατικός κομμουνιστής αρθρογραφών εις διάφορα κομμουνιστικά περιοδικά ως ο “Νέος Κόσμος” κ.λ.π. και έχει νυμφευθή Ρωσίδα.\nΕνδεικτικόν της θρασύτητός του αποτελεί το γεγονός ότι ούτος έδωκεν εις Β. Πρεσβείαν ως διεύθυνσή του, τη διεύθυνση του Συλλόγου Συμμοριτών Βουκουρεστίου».\nΤο ότι ο Φαράκος ήταν ηγετικό στέλεχος του ΚΚΕ τότε (μέλος της Κ.Ε.) κι ότι αρθρογραφούσε στα κομματικά έντυπα οι Αρχές το γνώριζαν, όταν ενέκριναν να του δοθεί άδεια να επισκεφθεί τους γονείς του στην Ελλάδα για 40 ημέρες.\nΕπομένως, το μόνο επιπλέον στοιχείο που προσκόμισε η ελληνική πρεσβεία στο Βουκουρέστι ήταν ο γάμος του με Ρωσίδα. Συνεπώς, αυτός είναι ο ουσιαστικός λόγος ή το πρόσχημα για να απορριφθεί το αίτημα των γονιών του.\nΕνδεικτικό της βαρβαρότητας της εποχής του μετεμφυλιακού καθεστώτος, σε μια εποχή που στην κυβέρνηση βρίσκεται η Ενωση Κέντρου του Γεωργίου Παπανδρέου, αλλά και των ηθών του ψυχρού πολέμου όπου ποινικοποιούνταν ακόμη και ο γάμος δύο ανθρώπων.\nΟ Γρηγόρης Φαράκος, όταν πληροφορήθηκε τη συγκεκριμένη εξέλιξη, αντέδρασε με επιστολή του ζητώντας τη στήριξη των Ελλήνων επιστημόνων και συγκεκριμένα του Πανελλήνιου Συλλόγου Μηχανολόγων-Ηλεκτρολόγων και Ναυπηγών στον οποίο από επιστημονικής απόψεως -λόγων των σπουδών του- ανήκε.\nΟ Σύλλογος ανταποκρίθηκε ζητώντας με υπόμνημα -που δεν είχε καμία τύχη- από τον τότε υπουργό Εσωτερικών να επιτραπεί η επίσκεψη Φαράκου στη χώρα.\nΧΟΥΝΤΑ: ΠΑΡΑΝΟΜΟΣ ΣΤΗΝ ΕΛΛΑΔΑ - ΣΥΛΛΗΨΗ\nΟ Γρηγόρης Φαράκος -όπως ο ίδιος γράφει στα απομνημονεύματά του- ήρθε παράνομος στην Ελλάδα στις αρχές Οκτωβρίου του 1968. Λίγους μήνες νωρίτερα, τον Φεβρουάριο του 1968, το ΚΚΕ είχε διασπαστεί και ο ίδιος είχε αναδειχθεί στη θέση του μέλους του Π.Γ. της Κ.Ε. του κόμματος. Η Ασφάλεια τα γνώριζε όλα αυτά, τα οποία άλλωστε δεν ήταν άγνωστα, αφού είχαν πάρει ευρεία δημοσιότητα.\nΗ αποστολή Φαράκου στην Ελλάδα είχε στόχο την ανασυγκρότηση του παράνομου κομματικού μηχανισμού του ΚΚΕ και την οργάνωση της αντιδικτατορικής δράσης του.\nΔεν ήταν μια απλή αποστολή, καθώς το ΚΚΕ μόλις ένα χρόνο πριν είχε αποφασίσει να ανασυγκροτήσει τις παράνομες κομματικές του οργανώσεις τις οποίες είχε διαλύσει από το 1958, όταν αποφάσισε πως όλη του η κομματική δουλειά θα περνούσε μέσα από την ΕΔΑ.\nΗ διάσπαση του 1968 -η οποία διαπέρασε το ΚΚΕ σε όλα τα επίπεδα- έκανε ακόμη πιο δύσκολη την υπόθεση της παράνομης οργανωτικής ανασυγκρότησης του κόμματος.\nΕκεί που υπήρχε ένα κόμμα, με τη διάσπαση δημιουργούνταν δύο και η αντιπαράθεση για το ποια παράταξη θα κερδίσει την πλειοψηφία των κομματικών μελών ήταν έντονη και σκληρή. Δίπλα δηλαδή στην ανάγκη να οργανωθεί ο αντιδικτατορικός αγώνας, ξεδιπλωνόταν και μια παράλληλη εσωκομματική σύγκρουση, η οποία όλο και περισσότερο έπαιρνε φανερές διαστάσεις.\nΟ Γρηγόρης Φαράκος δούλεψε παράνομα στην Αθήνα σχεδόν δύο μήνες.\nΤο βράδυ της 29ης Νοεμβρίου 1968 συνελήφθη ο ίδιος και αρκετά σημαντικά μέλη και στελέχη του παράνομου κομματικού μηχανισμού. Ας δούμε πώς περιγράφει το όλο θέμα η Υποδιεύθυνση Γενικής Ασφαλείας Αθηνών σε έκθεσή της προς το υπουργείο Δημόσιας Τάξης με ημερομηνία 9.12.1968:\n«Θέμα: Εξάρθρωσις παρανόμου οργανώσεως της 12ης Ολομέλειας της Κ.Ε. του ΚΚΕ (ΚΟΛΙΓΙΑΝΝΙΚΗΣ)\nΛαμβάνομεν την τιμήν εν σχέσει με το εν θέματι αντικείμενον να αναφέρωμεν τα κάτωθι:\nI.- Η Υποδ/νσις ημών μετά από πολύμηνον παρακολούθησή και εν συνδυασμώ με πληροφορίας της, ενετόπισε και εξάρθρωσε μέγα τμήμα του δρώντος εν Αθήναις παρανόμου μηχανισμού του ΚΚΕ.\nII. - Την 29-11-68 και περί ώραν 21.30' συνελήφθησαν παρά την οδόν Αλκμάνος και εντός αυτ/του Ι.Χ. χρησιμοποιούμενου υπό του κόμματος οι:\n1) ΦΑΡΑΚΟΣ ή ΡΗΓΑΣ Γρηγόριος του Κων/νου και Ευφροσύνης γεν. το 1923 εις Ναύπλιον, άλλοτε Φοιτητής ΕΜΠ μέλος του Π.Γ. της Κ.Ε. του ΚΚΕ. Ούτος καθ’ α είναι εις θέσιν να γνωρίζη η Υπηρεσία ημών ευρισκόμενος εις χώραν του Σ/Π αφίχθη ενταύθα αρχάς του μηνός Οκτωβρίου ε.ε. ως Αρχηγός του εν Ελλάδι Κλιμακίου του Π.Γ. της Κ.Ε. του ΚΚΕ με το ψευδώνυμον ΝΟΤΗΣ.\n2) ΠΟΛΙΤΗΣ Νικόλαος του Αθανασίου και Ελένης γεν. το 1927 εις Αίγιον εργολάβος οικοδομών (παράνομος) μέλος του Γραφείου της ΚΟΑ του ΚΚΕ όστις συν τοις άλλοις εχρησιμοποιείτο διά την μεταφοράν του ΦΑΡΑΚΟΥ Γρηγορίου προς πραγματοποίησιν των κομματικών του ραντεβού.\n3) Την αυτήν ημερομηνίαν και ώραν συνελήφθη εις διαμέρισμα της οδού Αλκμάνος 12 ο ΜΩΡΑΪΤΗΣ Γεώργιος του Νικολάου και Αικατερίνης γεν. το 1927 εις Μεδενίτσα Λοκρίδος (παράνομος) μέλος του Γραφείου της ΚΟΑ, εκπαιδευθείς κατά το παρελθόν εις χώρας του Σ/Π και αποσταλείς ενταύθα, ένθα εχρησιμοποιήθη ως ασυρματιστής της παρανόμου τότε Οργανώσεως και συνελήφθη μετά του ασυρμάτου.\nΚατεδικάσθη εις πολυετή φυλάκισιν, απολυθείς το έτος 1966. Ούτος ετύγχανεν υπεύθυνος της συντάξεως των παρανόμων εντύπων της ΚΟΑ (ΡΙΖΟΣΠΑΣΤΗΣ - ΑΔΟΥΛΩΤΗ ΑΘΗΝΑ - ΟΔΗΓΗΤΗΣ κ.λπ.).\nΟι ΦΑΡΑΚΟΣ Γρηγόριος και ΜΩΡΑΪΤΗΣ Γεώργιος ολίγον προ της συλλήψεώς των πραγματοποίησαν συνάντησιν εις το διαμέρισμα της οδού Αλκμάνος 12.\nIII. Εν συνεχεία συνελήφθησαν και κάτωθι, ανήκοντες εις την αυτήν παράνομον Οργάνωσιν του ΚΚΕ:\n1) ΝΙΚΟΛΟΠΟΥΛΟΣ Ιωάννης του Παναγιώτου και Αικατερίνης γεν. το 1919 εις Αθήνας μηχανολόγος (τεχνικών Σχολών) (παράνομος). Ούτος ετύγχανε στέλεχος της ΕΔΑ και ήδη στέλεχος του παρανόμου μηχανισμού του ΚΚΕ, υπεύθυνος εκδοτικού μηχανισμού και συνδέσμου ηγεσία ΚΚΕ εξωτερικού μετά του ενταύθα Κλιμακίου του Π.Γ. και μέλος Γραφείου ΚΟΑ.\n2) ΤΣΙΜΕΚΗΣ Μιχαήλ του Ευαγγέλου και Πηνελόπης γεν. το 1937 εις Τσούκα Φθιώτιδος ξυλουργός (παράνομος). Ούτος ετύγχανεν άλλοτε συνδικαλιστικόν στέλεχος της ΕΔΑ και ήδη είχεν οργανωθή εις παράνομον μηχανισμόν της ΚΟΑ. Εξετύπωνε δια προχείρου τυπογραφείου τις εφημερίδες της ΚΟΑ (ΡΙΖΟΣΠΑΣΤΗΣ ΚΑΙ ΑΔΟΥΛΩΤΗ ΑΘΗΝΑ).\n3) ΚΥΡΙΤΣΗΣ Λάζαρος του Σπυρίδωνος και Αγλαΐας γεν. ίο 1920 εις Χαραυγήν Ιωαννίνων, δικηγόρος (παράνομος). Ούτος ετύγχανε στέλεχος της ΕΛΑ δικηγόρων και ήδη μέλος Γραφείου της ΚΟΑ.\n4) ΠΕΡΡΟΥ Φλωρεντία του Παναγιώτου και Σοφίας γεν. το 1930 εις Αθήνας Λογίστρια, κάτοικος Κίου 6-8- Κυψέλη (νόμιμος). Αύτη μέχρι της 21-4-1967 δεν είχε παράσχει αφορμήν.\nΗδη απετέλει τον σύνδεσμον μεταξύ ενίων εκ των στελεχών της ΚΟΑ και του μέλους του Π.Γ. ΦΑΡΑΚΟΥ Γρηγορίου του οποίου είχεν αναλάβει την τροφοδοσίαν.\n5) ΚΩΣΤΟΠΟΥΛΟΣ Δημήτριος του Βασιλείου και Ελισσάβετ γεν. το 1942 εις Βόλον, κτίστης (παράνομος). Εχρησιμοποίειτο ψευδώνυμον “ΜΠΑΜΠΗΣ”. Ούτος μέχρι της 21-4-67 δεν είχε παράσχει αφορμήν. Ηδη είχεν οργανωθή εις τον παράνομον μηχανισμόν της ΚΟΑ και απετέλει σύνδεσμον μεταξύ στελεχών του παράνομου μηχανισμού και είχεν αναλάβει την διακίνησιν εντύπων της ΚΟΑ.\n6) ΠΑΥΛΟΠΟΥΛΟΣ Ευάγγελος του Βαλσάμη και Ελπινίκης γεν. το 1930 εις Πειραιά, υπάλληλος Εμπορικής Τραπέζης, κάτοικος Πειραιώς, Βύρωνος 113 (νόμιμος). Ούτος δεν είχεν παράσχει αφορμήν μέχρι της 21-4-1967. Ηδη είχεν οργανωθή εις τον παράνομον μηχανισμόν της ΚΟΑ και απετέλει σύνδεσμον στελεχών του παρανόμου μηχανισμού, άτινα μετέφερε διά του Ι.Χ. αυτοκινήτου του. Επίσης κατείχε πολύγραφον και εξετύπωνε παράνομα έντυπα της ΚΟΑ.\n7) ΚΥΡΙΤΣΗΣ Παντελής του Σπυρίδωνος και Αγλαΐας γεν. το 1922 εις Χαραυγήν Ιωαννίνων ιδιωτ. υπάλληλος (παράνομος). Ούτος ειργάζετο εις το λογιστήριον της εφημερίδος ΑΥΓΗ μέχρι της 21-4-67. Ηδη ετύγχανε στέλεχος του παρανόμου μηχανισμού της ΚΟΑ και εβοήθει τον αδελφόν του Λάζαρον εις την παράνομον κομματική δουλειά.\n8) ΕΡΑΤΣΙΑ Σοφία του Αντωνίου και Κυριακής γεν. το 1959 εις Νάξον, τελειόφοιτος Νομικής, κάτοικος Αθηνών, Ηρακλείου 20 Γαλάτσι (νόμιμος). Αύτη μέχρι της 21-4-67 δεν είχε παράσχει συγκεκριμένην αφορμήν από αντεθνικής πλευράς, πλην του ότι το οικογενειακόν της περιβάλλον ενεφορείτο υπό Κομ/ κων φρονημάτων. Ηδη απετέλει σύνδεσμον μεταξύ ενίων στελεχών κορυφής της ΚΟΑ.\n9) ΧΑΤΖΟΥΔΗΣ Νέστωρ του Νικολάου και Ολγας γεν. το 1939 εις Λαγκαδά Θεσ/νίκης υπομηχανικός, κάτοικος Σεβαστουπόλεως 29 Αθήναι (νόμιμος). Ούτος μέχρι της 21-4-67 δεν είχε παράσχει αφορμήν από αντεθνικής πλευράς. Ηδη απετέλει σύνδεσμον μεταξύ ενίων στελεχών του παρανόμου μηχανισμού και είχεν αναλάβει την εξεύρεσιν “Γιαφκών” διά την απόκρυψιν παρανόμων στελεχών.\n10) ΠΑΓΟΥΛΑΤΟΣ Διονύσιος του Παναγιώτου και Μελπομένης γεν. το 1928 εις Μαρκόπουλον Κεφαλληνίας, κάτοικος Αγ. Αναργύρων Αττικής οδός Σωκράτους 12 (νόμιμος). Ούτος ετύγχανε μέλος της ΕΛΑ και ήδη ησχολείτο με την διακίνησιν παρανόμου εντύπου της ΚΟΑ.\n11) ΤΣΑΝΤΙΡΗΣ Ευάγγελος του Ιωάννου και Κων/ νας γεν. το 1945 εις Αγιον Εύβοιας, βιβλιοδέτης, κάτοικος Πανδοσίας 18 Αθήναι (νόμιμος). Ούτος μέχρι της 21-4-67 δεν είχε παράσχει αφορμήν από αντεθνικής πλευράς. Ηδη είχεν οργανωθή εις τον παράνομον μηχανισμόν της ΚΟΑ και ησχολείτο με την διακίνησιν παρανόμου εντύπου υλικού.\n12) ΛΟΥΡΟΣ Βασίλειος του Γεωργίου και Ιωάννας γεν. το 1944 εις Αμπελακιώτισσαν Ναυπακτίας, οικοδόμος, κάτοικος Ηλιουπόλεως οδός Αρκαδίου 9 (νόμιμος). Ούτος ετύγχανε στέλεχος της ΕΛΑ και ήδη είχεν οργανωθή εις τον παράνομον μηχανισμόν της ΚΟΑ και ησχολείτο με την διακίνησιν παρανόμου εντύπου υλικού και\n13) ΜΠΑΛΛΑΣ Επαμεινώνδας του Αλεξάνδρου και Δήμητρας γεν. το 1934 εις Αγίαν Σοφίαν Τριχωνίδος, οικοδόμος, κάτοικος Περισσού οδός Λυσιμάχου 15 (Νόμιμος). Ούτος ετύγχανε συνδικαλιστικόν στέλεχος και ήδη είχεν οργανωθή εις τον παράνομον μηχανισμόν της ΚΟΑ και ησχολείτο με την διακίνησιν παρανόμου εντύπου υλικού.\nIII. Εξ ετέρου ανεκαλύφθησαν και ηχρηστεύθησαν δέκα (10) εν συνόλω οικίαι “Γιάφκες” της ΚΟΑ ως κάτωθι, οι οποίαι εχρησιμοποιούντο είτε διά την πραγματοποίησιν κομματικών ραντεβού των παρανόμων στελεχών, είτε διά την εκτύπωσιν εντύπου υλικού, είτε τέλος διά την απόκρυψιν των παρανόμων.\n1) Χρ. Σμύρνης 18 Αθήναι\n2) Αλκμάνος 12 Αθήναι\n3) Αχαιού 4 Αθήναι -\n4) Λουκιανού 22 Αθήναι\n5) Μαρασλή 10 Αθήναι\n6) Κρίτωνος 1 Αθήναι\n7) Γριβογιώργη 8 Αθήναι\n8) Ευγ. Καραβία 18 Αθήναι\n9) Δευκαλίωνος 40 Αθήναι\n10) Βουτυρά 21 Αθήναι\nΤα μισθώματα των ανωτέρω “Γιαφκών” καθώς και τα τοιαύτα των οικιών των παρανόμων κατεβάλλοντο εκ χρημάτων του παρανόμου μηχανισμού της ΚΟΑ.\nIV. Εξ ενεργηθείσης ερεύνης εις τας ανωτέρω “Γιάφκας” ιδιαιτέρως εις την οικίαν “Γιάφκα” του ΦΑΡΑΚΟΥ Γρηγορίου, ανευρέθη και κατεσχέθη πολύτιμον υλικόν εγγράφων στοιχείων, αφορώντων εις την οργάνωσιν του ΚΚΕ.\nΤο υλικόν τούτο ερευνάται προς αξιοποίησιν παρά της Υπηρεσίας μου και διά την περαιτέρω γενικωτέραν εκμετάλλευσιν.\nV. Κατεσχέθησαν παρά της Υπηρεσίας μου τα κάτωθι:\n- Πλαξ μαρμάρινη πιεστηρίου\n- Σακκίδιον εκ πλαστικού, πλήρες τυπογραφικών στοιχείων\n- Θήκη τυπογραφικών στοιχείων\n- Πέντε (5) κύλινδροι πολυγράφου\n- Χειροκίνητος πολύγραφος μεταλλικός\n- Στάμπα με ανάγλυφον τον τίτλον της παρανόμου\nεφημερίδος «ΑΔΟΥΛΩΤΗ ΑΘΗΝΑ»\n- Χάρτης πολυγράφου, δι’ ου εξετυπούντο αι εφημερίδες “ΡΙΖΟΣΠΑΣΤΗΣ” και “ΑΔΟΥΛΩΤΗ ΑΘΗΝΑ” και μελάνη πολυγράφου\n- Ξύλινος πολύγραφος υπό κατασκευήν\n-Τρία (3) μαγνητόφωνα.\n- Τηλεσκοπική διόπτρα\n- Πιστόλιον μετά σφαιρών (κατεσχέθη εις οικίαν ΠΑΥΛΟΠΟΥΛΟΥ Ευαγγέλου)\n- Ικανός αριθμός πολυγραφημένων προκηρύξεων των:\nα) ΠΑΝΕΛΛΗΝΙΟΥ ΑΝΤΙΦΑΣΙΣΤΙΚΟΥ ΣΥΝΔΕΣΜΟΥ ΣΩΜΑΤΩΝ ΑΣΦΑΛΕΙΑΣ (ΠΑΣ-ΣΑ)\nβ) ΑΝΤΙΦΑΣΙΣΤΙΚΟΥ ΣΥΝΔΕΣΜΟΥ ΕΦΕΔΡΩΝ ΑΞΙΩΜΑΤΙΚΩΝ (ΑΣΕΑ) και\nγ) ΠΑΝΕΛΛΗΝΙΟΥ ΕΠΙΤΡΟΠΗΣ ΑΝΤΙΔΙΚΤΑ-ΤΟΡΙΚΟΥ ΑΓΩΝΟΣ (ΠΕΑΑ).\nVI.- Η ανάκρισις και η έρευνα συνεχίζονται παρά της Υπηρεσίας μας. Πάσαν νεωτέραν εξέλιξιν ή στοιχείαν γενικωτέρας εκμεταλλεύσεως θέλομεν αναφέρει Υμίν δι’ ετέρας ομοίας.\nΠαρακαλούμεν όπως, ευαρεστούμενοι, λάβητε γνώσιν.\nΑστυν. Δ/ντής Α»\nΟπως γράφει ο ίδιος ο Γρηγόρης Φαράκος-(«Μαρτυρίες και στοχασμοί 1941-1991», εκδόσεις Προσκήνιο, Αθήνα 1993, σελ. 191-193), αμέσως μετά τη σύλληψή του οδηγήθηκε στην Ασφάλεια στην Μπουμπουλίνας, όπου άρχισε αμέσως η άτυπη ανάκριση για πολλές ώρες, παρουσία πρωτοκλασάτων στελεχών, όπως ο Μάλλιος και ο Λάμπρου.\nΟι ασφαλίτες αρχικά παρίσταναν πως δεν ήξεραν ποιον είχαν συλλάβει και ζητούσαν να τους πει όνομα και επώνυμο. Ακολουθούσαν δηλαδή μια τακτική που ήταν γνωστή στους παράνομους και αποσκοπούσε πέραν των άλλων στο να μπει ο κρατούμενος σε διάλογο μαζί τους.\nΟ Γρηγόρης Φαράκος απαντούσε με τον κλασικό τρόπο που ήξεραν όλοι οι παράνομοι κομμουνιστές: «Είμαι αυτός που πιάσατε, με ποιο δικαίωμα με συλλάβατε αν δεν ξέρετε ποιον πιάνατε;».\nΦυσικά η Ασφάλεια ήξερε πολύ καλά ποιον συνέλαβε πριν ακόμα τον συλλάβει.\nΗ σύλληψη Φαράκου και των υπόλοιπων μελών και στελεχών του μηχανισμού του ΚΚΕ δεν είχε προκύψει τυχαία, γεγονός που αποδεικνύεται από την οργάνωση και την ταχύτητα εκτέλεσης όλης της επιχείρησης, αλλά και από την «Εκθεση Σωματικής Ερευνας και Κατασχέσεως», η οποία συντάχθηκε για τον Φαράκο από τα αστυνομικά όργανα στις 29.11.1968, στις 10.30 μ.μ., μία ώρα μετά τη σύλληψή του.\nΕκεί αναγράφεται ότι ο συλληφθείς ονομάζεται Γρήγορης Φαράκος και στη συνέχεια ακολουθούν όλα τα στοιχεία ταυτότητάς του.\nΕπίσημες καταθέσεις, δηλαδή καταθέσεις που αποτυπώθηκαν εγγράφως, ο Γρ. Φαράκος έδωσε στα μέσα Δεκεμβρίου. Η πρώτη κατάθεση φέρει ημερομηνία 16.12.1968 και η δεύτερη (συμπληρωματική της πρώτης) 23.12.1968. Τις παραθέτουμε γιατί είναι υποδειγματικές για τη στάση που κρατούσε ένας αγωνιστής στην Ασφάλεια και γιατί συμπληρώνουν τα ιστορικά στοιχεία για τη δράση του στη δικτατορία.\nΗ ΚΑΤΑΘΕΣΗ ΤΗΣ 16ης ΔΕΚΕΜΒΡΙΟΥ 1968\n«ΕΡΩΤΗΣΙΣ: Δύνασαι να μας είπης από του θέρους του έτους 1947 ότε αφέθης ελεύθερος εκ του τόπου, της εκτοπίσεώς σου, εις ποιας διευθύνσεις διέμεινες κατά καιρούς και μέχρι της συλλήψεώς σου την 29ην Νοεμβρίου 1968;\nΑΠΟΚΡΙΣΙΣ: Εμεινα εις διαφόρους τόπους του εσωτερικού και του εξωτερικού, εκεί όπου με εκάλει το χρέος μου συμμετοχής μου εις τους Δημοκρατικούς\nαγώνας του λαού, καθόσον είμαι κομμουνιστής και σήμερα μέλος του Πολιτικού Γραφείου της Κεντρικής Επιτροπής του ΚΚΕ.\nΕπί τούτοις προσθέτω ότι η μόνιμος διαμονή μου επί πολλά χρόνια ήτο το Βουκουρέστιον Ρουμανίας εκεί όπου υποθέτω ότι πρέπει να διαμένη και σήμερα η σύζυγός μου Ζίνα, δηλαδή Ζινοβία, το γένος ΣΜΟΡΝΟΒΑ, Σοβιετικής υπηκοότητος, το δε επάγγελμα της εργάτριας εργοστασίου.\nΤέκνα δεν έχω εκ του γάμου μου αυτού. Η σύζυγός μου όμως έχει εν τέκνον εκ του πρώτου της γάμου ονόματι Αλέξανδρος.\nΕΡΩΤΗΣΙΣ: Η οδός Ασκληπιού 84 την οποίαν ανέφερες ως δ/νσιν κατοικίας σου είναι αυτή αύτη εις την οποίαν διέμεινες κατά τον τελευταίον καιρόν ως και κατά την ημέραν της συλλήψεώς σου;\nΑΠΟΚΡΙΣΙΣ: Ασκληπιού 84 είναι η μόνιμος κατοικία των γονέων μου, την θεωρώ και δίκη μου μόνιμη κατοικία. Την ημέραν της συλλήψεώς μου έμενα εκεί όπου κατά την έρευναν ανευρέθησαν τα πράγματά μου.\nΕΡΩΓΗΣΙΣ: Την 29ην Νοεμβρίου τρέχοντος έτους και περί ώραν 21.30' συνελήφθης επί της οδού Αλκμάνους έξωθι της εισόδου του αριθμού 12 και εντός του υπ’ αριθ. 239548 IX επιβατικού αυτοκινήτου Φολξ-Βάγγεν χρώματος ανοικτού κοκκαλί μετά του οδηγού τούτου. Δύνασαι να μας είπης ποιον ήτο το έτερον άτομον δηλαδή ο οδηγός του αυτοκινήτου και εις ποιον ανήκει το αυτοκίνητον τούτο;\nΑΠΟΚΡΙΣΙΣ: Δεν γνωρίζω το ονοματεπώνυμον του οδηγού του αυτοκινήτου. Με τον κύριο αυτόν έχω γνωρισθή τυχαίως. Τον είδα στον δρόμο με το αυτοκίνητο και τον παρεκάλεσα να με μεταφέρει παρακάτω, ολίγον ακριβώς προ της συλλήψεώς μου.\nΕΡΩΤΗΣΙΣ: Η οικία εις την οποίαν ανευρέθησαν τα πράγματά σου είναι διαμέρισμα της επί της οδού Χρυσοστόμου Σμύρνης 18 πολυκατοικίας τέταρτος όροφος. Πότε εμίσθωσες το διαμέρισμα τούτο, παρά ποιου και ποιον το μίσθωμα αυτού μηνιαίως;\nΑΠΟΚΡΙΣΙΣ: Δεν ενθυμούμαι.\nΕΡΩΤΗΣΙΣ: Εις το εν λόγω διαμέρισμα κατά την ενεργηθείσαν υφ’ ημών έρευναν ανευρέθησαν μεταξύ άλλων είδη ρουχισμού, βαλίτσαι, κομματικόν υλικόν, διάφορα αντικείμενα ατομικής χρήσεως, είδη τροφίμων, πεντήκοντα χιλιάδες δραχμαί (50.000) εις χαρτονομίσματα των χιλίων δραχμών και εν μισθωτήριον συμβόλαιον χειρόγραφον του εν λόγω διαμερίσματος.\nΤι έχεις να είπης ιδιαιτέρως διά το εν λόγω μισθωτήριον σύμβολαιον;\nΑΠΟΚΡΙΣΙΣ: Υπήρχε μία βαλίτσα μαύρη δική μου, πολλά ατομικά μου είδη, δεν ξεύρω αν όλα όσα λέτε είναι δικά μου, τα χρήματα, το μισθωτήριον δεν είναι δικό μου.\nΕΡΩΤΗΣΙΣ: Μήπως εις το αυτό διαμέρισμα διέμενεν και άλλο άτομον;\nΕΡΩΤΗΣΙΣ: Ποία η προέλευσις των πεντήκοντα χιλιάδων δραχμών εις δέσμην διά λευκής προχείρου ταινίας εφ’ ης αναγράφονται οι αριθμοί (50X1000-50.000). Η δε δέσμη ήτο περιτετυλιγμένη εντός λευκού χάρτου εσφραγισμένου διά σελοτέιπ με εν άνοιγμα κατά το εν άκρον και με την ένδειξιν επί της μιας πλευράς “Νότης” επί δε της ετέρας πλευράς μονογραφαί, αι οποίαι ανευρέθησαν εντός της μαύρης βαλίτσας σου;\nΑΠΟΚΡΙΣΙΣ: Πρόκειται διά ατομικά μου χρήματα. Το όνομα επί του περιτυλίγματος το έγραψα εγώ, όπως και τις μονογραφές, το εχρησιμοποίουν δε ενίοτε διά τον εαυτόν μου. Επίσης η ταινία η οποία μου επιδεικνύεται τώρα και επί της οποίας αναγράφονται οι αριθμοί “40X1000-40.000” και άνωθεν τούτων μια “τζίφρα”, είναι γράμματα ιδικά μου.\nΕΡΩΤΗΣΙΣ: Επίσης κατά την ενεργηθείσαν σωματικήν ερευνάν ανευρέθησαν εις τα θυλάκιά σου ένδεκα χιλιάδες εκατόν δραχμαί (11.100) εις χαρτονομίσματα 10X1000,1X500,5X100 και 2X50. Ποία η προέλευσις των χρημάτων αυτών;\nΑΠΟΚΡΙΣΙΣ: Επίσης πρόκειται δ' ατομικά μου χρήματα.\nΕΡΩΤΗΣΙΣ: Εις τα θυλάκιά σου ευρέθησαν επίσης μεταξύ άλλων μικροαντικειμένων και τα ακόλουθα: Εν ζεύγος ομματοϋαλίων ηλίου με μαύρον σκελετόν πρασίνου χρήματος, πέντε κλείδες, μία φωτογραφία γυναικός και δύο μικρά σημειώματα και μία κτένα κίτρινου χρώματος επί της ράχεως της οποίας αναγράφεται η μάρκα του εργοστασίου “MAP” και οι αριθμοί “LEI 3,50-203”. Δύνασαι να μας είπης την προέλευσιν και χρησιμότητα των ομματοϋαλίων, εις ποιας οικίας ή διαμερίσματα ανήκουν αι κλείδες, ποία η εικονίζο-μένη γυνή εις την φωτογραφίαν και ποία η προέλευσις της κτένας “Τσατσάρας”;\nΑΠΟΚΡΙΣΙΣ: Πρόκειται για διάφορα ατομικά μου είδη που έχω αγοράσει κατά καιρούς. Τα κλειδιά προέρχονται από διαφόρους χρήσεις εις το παρελθόν. Η φωτογραφία ανήκει εις κυρίαν, τυχαίαν γνωριμίαν εις το παρελθόν η όποια δεν έχει καμμίαν σχέσιν με όλας μου τας πολιτικάς και επαγγελματικάς ενασχολήσεις και η φωτογραφία της τυχαίως έχει ξεχασθή εις το θυλάκιό μου. Το σημειώματα, πιστεύω, εάν τα δω, να είναι τίποτα προσωπικές μου σημειώσεις από σκέψεις.\nΕΡΩΤΗΣΙΣ: Επίσης εις την κατ’ οίκον έρευναν του διαμερίσματος σου ανευρέθησαν εντός εντοιχισμένης ντουλάπας, επί τραπέζης και επί σώματος του καλλοριφέρ εντός του κυρίως υπνοδωματίου\nα) δακτυλογραφημένον κείμενον επί λευκού χάρτου εκ σελίδων τριών συνδεδεμένων μεταξύ των διά σελοτέιπ επί του όποιου αναγράφεται εις το άνω άκρον αριστερόν η ένδειξις “Ν.1”. Το κείμενον αρχίζει με την φράσιν “Αγαπητέ σύντροφε Νότη”, ακολουθεί “πήραμε το ταχυδρομείο σου 27/10/68 και λοιπά” και εις την τελευταίαν σειράν της τρίτης σελίδος “II. ποιος είναι.. ../85/;”. Κάτωθι την ημερομηνίαν “10.11.68” και εις το δεξιόν μέρος “Με σ.χ.”. Το υπόλοιπον περιεχό-μενον αναφέρεται εις κομματικήν εργασίαν.\nβ) Ετερον δακτυλογραφημένον κείμενον εκ σελίδων τεσσάρων συνδεδεμένων διά σελοτέιπ το οποίον αρχίζει με τις φράσεις “Το Πολιτικό Γραφείο της Κεντρικής Επιτροπής του ΚΚΕ στη συνεδρίασή του της 5 του Νοέμβρη...” κλπ. και τελειώνει με την φράσιν “Την ανατροπή της φασιστικής τυραννίας 5 του Νοέμβρη 1968. Το Π.Γ. της Κ.Ε. του ΚΚΕ”.\nγ) Ετερον δακτυλογραφημένον κείμενον εκ σελίδων δέκα πέντε (15). Το κείμενον τούτο αρχίζει με την λέξιν “Προσχέδιο” και τελειώνει με την φράσιν “Την κοινωνική πρόοδο, τη δημοκρατία και το σοσιαλισμό. 25 του Ιούλη 1968”.\nδ) Ετερον δακτυλογραφημένον κείμενον εκ δυο μικρών σελίδων. Τούτο αρχίζει με τας φράσεις “ΑΝΑΚΟΙΝΩΣΗ του Π.Γ. της ΚΕ του ΚΚΕ” και τελειώνει “- Η Χούντα θα ανατραπεί. Η Δημοκρατία θα νικήσει. 4.11.1968. Το Π.Γ. της Κ.Ε. του ΚΚΕ”.\nε) Ετερον σημείωμα διαστάσεων 7X7 εκατοστών επί του οποίου αναγράφονται χειρογράφως αριθμοί, κεφαλαία γράμματα του Ελληνικού αλφάβητου και τα μικρά γράμματα του Γαλλικού τοιούτου.\nστ) Εννέα αντίτυπα έντυπου υπό τον τίτλον “ΥΛΙΚΑ ΕΣΩΚΟΜΜΑΤΙΚΑ - Φλεβάρης-Ι-ούλης 1968” εκ σελίδων 74.\nζ) Εννέα αντίτυπα έντυπου υπό τον τίτλον “50 ΧΡΟΝΙΑ ΗΡΩΙΚΩΝ ΑΓΩΝΩΝ ΚΑΙ ΘΥΣΙΩΝ - ΘΕΣΕΙΣ ΤΗΣ Κ.Ε. ΤΟΥ ΚΚΕ ΓΙΑ ΤΑ ΠΕΝΗΝΤΑΧΡΟΝΑ ΤΟΥ ΚΟΜΜΟΥΝΙΣΤΙΚΟΥ ΚΟΜΜΑΤΟΣ ΕΛΛΑΔΑΣ” εκ σελίδων 72.\nη) Εν αντίτυπον έντυπου υπό τον τίτλον: “Η ΠΟΛΙΤΙΚΗ ΚΑΤΑΣΤΑΣΗ ΤΗΣ ΧΩΡΑΣ ΚΑΙ ΤΑ ΚΑΘΗΚΟΝΤΑ ΤΟΥ ΚΟΜΜΑΤΟΣ - Εισήγηση στο Ιο θέμα της 12ης Ολομέλειας της Κ.Ε. του ΚΚΕ” εκ σελίδων 26.\nθ) Εν αντίτυπον της Αποφάσεως του Πολιτικού Γραφείου της Κ.Ε. του ΚΚΕ υπό ημερομηνίαν 31.8.1968.\nι) Εν σημειωματάριον με χειρογράφους σημειώσεις κατά την πρώτην σελίδα αυτού, ια) Διάφοροι χειρόγραφοι σημειώσεις και αποκόμματα εφημερίδων,\nιβ) Εις φάκελλος εκ λευκόχρυσου ανοικτός κατά το εν άκρον αυτού εντός του οποίου περιείχοντο δυο τεμάχια χαρτονομίσματος του ενός δολλαρίου ΗΠΑ προερχόμενα εκ διαφορετικών νομισμάτων με αριθμόν L 54833339 Α το εν και Ε 28503091 Β το έτερον,\nιγ) Το υπ’ αριθ. 4 φύλλον του έντυπου Ή ΓΕΝΕΙΑ ΜΑΣ”, εν αντίτυπον του υπ’ αριθ. 17 φύλλου του εντύπου “ΑΔΟΥΛΩΤΗ ΑΘΗΝΑ”, τρία αντίτυπα του υπ’ αριθ. 10 φύλλου του έντυπου “ΡΙΖΟΣΠΑΣΤΗΣ”, ανακοίνωσιν του ΠΑΜ Αθήνας 4.11.68, ανακοίνωσις της ΕΔΑ ΑΘΗΝΑΣ Νοέμβρης 1968, δύο κείμενα της Κ.Ο. Μεσαίων Στρωμάτων Αθήνας, κείμενον προ την Κ.Ε. και το Π.Γ. του ΚΚΕ του Γραφείου της Β' Αχτίδος της ΚΟΑ, απόφασιν του Γραφείου Εσωτερικού της Κ.Ε. του ΚΚΕ Οκτωβρίου 1968, κατάστασιν κρατουμένων γυναικών εις Αλικαρνασσόν, χειρόγραφον δελτίον πληροφοριών και δυο σημειώματα χειρόγραφα, το εν διά μπλε και το έτερον δι’ ερυθράς μελάνης εις α περιέχονται αριθμοί τηλεφώνων, όνομα Βασίλης, διευθύνσεις εργασίας και σύνθημα και παρασυνθήματα.\nΔύνασαι να μας δώσης εξηγήσεις περί της προελεύσεως και του περιεχομένου ενός εκάστου εκ των ανωτέρω περιγραφέντων, δακτυλογραφημένων κειμένων, χειρογράφων σημειωμάτων, εντύπων κ.λπ.;\nΑΠΟΚΡΙΣΙΣ: Εάν πρόκειται περί αυτών που υπήρχον εις το διαμέρισμά μου, αφορούν έντυπα και κείμενα κομματικών αποφάσεων είτε άλλα κομματικά υλικά, που συνδέονται με την γενική πολιτική δράση του ΚΚΕ, την πολιτική του γραμμή και τις αποφάσεις του για τα οποία σαν μέλος του Π.Γ. της Κ.Ε. είμαι συνυπεύθυνος. Επίσης υπάρχουν σημειώματα που συνδέονται με την πολιτική αυτή δράση. Το χειρόγραφον σημείωμα “Δελτίον Πληροφοριών” δεν το έχω υπ’ όψιν μου.\nΤα δυο χειρόγραφα σημειώματα που αφορούν κάποιον Βασίλη ΓΚΟΥΖΕΛΟ εξηγούνται ως έξης: Τον κύριο Γκουζέλο ούτε τον ξέρω ούτε τον έχω δει ποτέ. Εμαθα εις τυχαίαν συζήτησιν ότι είναι υιός του αποθανόντος τελευταίως εξόριστου κομμουνιστού ΓΚΟΥΖΕΛΟΥ, τον οποίον γνώριζα. Ζήτησα να με διευκολύνουν να τον συναντήσω κάποτε να μιλήσουμε για τον πατέρα του. Μου έδωσαν αυτά τα αναγνωριστικά για να τον συναντήσω. Δεν τον συνήντησα και δεν ξέρω αν θα τον συναντούσα.\nΕΡΩΤΗΣΙΣ: Δύνασαι να μας είπης τίνι τρόπω περιήλθον εις χείρας σου το πρώτον εκ των μνημονευθέντων ανωτέρω δακτυλογραφημένων κείμενον και τι σημαίνουν τα εντός αυτού αποσιωπητικά και οι παραπλέυρως τούτων αριθμοί;\nΑΠΟΚΡΙΣΙΣ: Δεν μπορώ να είπω ούτε ξεύρω τι σημαίνουν.\nΕΡΩΤΗΣΙΣ: Επίσης δύνασαι να μας εξηγήσης το περιεχόμενον του υπ’ αριθ. (ε) εν τη σχετική ανωτέρω ερωτήσει αναφερομένου σημειώματος εν τω οποίω αναγράφονται αριθμοί και το Γαλλικόν και Ελληνικόν αλφάβητον;\nΑΠΟΚΡΙΣΙΣ: Αποτελεί προσωπικήν μου άσκησιν σε συνδυασμούς γραμμάτων και αριθμών που δεν έχει καμμίαν συγκεκριμένην εφαρμογήν εις το όλον άλλο υλικό ούτε είναι τελειωμένη.\nΕΡΩΤΗΣΙΣ: Ολίγον μετά την σύλληψίν σου ερωτηθείς σχετικώς με τα στοιχεία ταυτότητας σου ηρνήθης να αποκαλύψης ταύτα και την κατοικίαν σου. Διατί έπραξες τούτο;\nΑΠΟΚΡΙΣΙΣ: Ταυτότητα καμμίαν βεβαίως δεν είχα. Ο σκοπός μου ήτο να δώσω κατάθεσιν μαζύ και τα στοιχεία μου όλα μόνον παρουσία δικηγόρου, πράγμα που εζήτησα από την πρώτην στιγμήν.\nΕΡΩΤΗΣΙΣ: Γνωρίζεις τον Μωραϊτην Γεώργιον; Εάν ναι, από πότε και ποίαι αι μετ’ αυτού σχέσεις σου;\nΑΠΟΚΡΙΣΙΣ: Οχι, δεν τον γνωρίζω προσωπικώς. Γνωρίζω τον Γεώργιον Μωράίτην σαν στέλεχος του Κ.Κ.Ε.\nΕΡΩΤΗΣΙΣ: Κατά την ημέραν της συλλήψεώς σου εις την οδόν Αλκμάνους εθεάθης εξερχόμενος εκ της υπ’ αριθ. 12 πολυκατοικίας της οδού ταύτης. Ποιον επεσκέφθης;\nΑΠΟΚΡΙΣΙΣ: Δεν μπορώ να απαντήσω ούτε παραδέχομαι ότι βγήκα από αυτήν την πολυκατοικίαν.\nΕΡΩΤΗΣΙΣ: Εχεις άλλο τι να προσθέσεις και γράμματα γνωρίζεις;\nΑΠΟΚΡΙΣΙΣ: Επιμένω σ’ αυτό που είχα ζητήσει από την πρώτη στιγμή, να παρευρίσκετο και εις το στάδιο αυτό των ανακρίσεων δικηγόρος οπότε η κατάθεσις θα μπορούσε να είναι πιο πλήρης στις λεπτομέρειές της.\nΕίμαι ένας επιστήμονας και ταυτοχρόνως πολιτικός παράγων, μέλος του Πολιτικού Γραφείου της Κ.Ε. του Κ.Κ.Ε. Στο πάνω από ένα τέταρτο αιώνος διάστημα, που αναφέρεται η πολιτική μου δράσις, συμμετέχω στους εθνικούς και δημοκρατικούς αγώνες του λαού και σήμερα η πολιτική μου δράσις συνοψίζεται στην προσπάθεια για συνένωση όλων των δημοκρατικών δυνάμεων για μια ανανεωμένη δημοκρατία στη χώρα μας, όπως αυτό είναι και ο κύριος στόχος της πολιτικής γραμμής του Κ.Κ.Ε. Αλλο τι δεν έχω να προσθέσω και γράμματα γνωρίζω».\nΗ ΣΥΜΠΛΗΡΩΜΑΤΙΚΗ ΚΑΤΑΘΕΣΗ ΤΗΣ 21ης ΔΕΚΕΜΒΡΙΟΥ 1968\n«ΕΡΩΤΗΣΙΣ: Γνωρίζεις την ΠΕΡΡΟΥ Φλωρεντίαν, ετών 38 λογίστριαν, κάτοικον επί της οδού Κίου 38, εάν ναι, από πότε και ποίαι αι μετ’ αυτής σχέσεις σου;\nΑΠΟΚΡΙΣΙΣ: Δεν γνωρίζω γυναίκα με αυτά τα στοιχεία ταυτότητος.\nΕνταύθα επεδείχθη εις τον εξεταζόμενον πρόσφατος φωτογραφία της συληφθείσης την 30/11/68 και ώραν 15ην ΠΕΡΡΟΥ Φλωρεντίας εντός του επί της οδού Χρυσ. Σμύρνης 18 διαμερίσματος της εν λόγω και ηρωτήθη ούτος εάν αναγνωρίζη αύτην.\nΑΠΟΚΡΙΣΙΣ: Πρόκειται ασφαλώς περί γυναικός την οποίαν έχω γνωρίσει τυχαίως πριν από αρκετόν καιρόν και την είχα παρακαλέσει να μου φέρνη ενίοτε φαγητό, χωρίς να την ανομίζω εις οποιαδήποτε άλλην υπόθεσιν σχετικά με τις απασχολήσεις μου.\nΕΡΩΤΗΣΙΣ: Η ΠΕΡΟΥ Φλωρεντία εις την από 3/12/68 κατάθεσίν της αναφέρει ότι ήρχετο εις την οικίαν σου Χρυσ. Σμύρνης 18, κατόπιν εντολής του ΓΙΑΝΝΑΡΗ Ιωάννου. Γνωρίζεις το πρόσωπον τούτο;\nΕάν ναι, ποίαι αι μετ’ αυτού σχέσεις σου;\nΑΠΟΚΡΙΣΙΣ: Δεν γνωρίζω άτομον υπό τα εν λόγω στοιχεία, ούτε και εκ της φωτογραφίας τούτου η οποία μου επεδείχθη αυτήν ταύτην την στιγμήν.\nΕΡΩΤΗΣΙΣ: Γνωρίζεις τον ΠΟΛΙΤΗΝ Νικόλαον; Αν ναι, από πότε και ποίαι αι μετ’ αυτού σχέσεις σου;\nΑΠΟΚΡΙΣΙΣ: Οπως έχω καταθέση και εις την από 16/12 τρέχοντος έτους κατάθεσίν μου, δεν γνωρίζω άτομον με τα στοιχεία αυτά. Από την φωτογραφίαν που μου επιδεικνύετε αυτήν την στιγμήν αναγνωρίζω τον οδηγόν του αυτοκινήτου με τον οποίον συνελήφθην και με τον οποίον έχω γνωρισθή πριν από λίγο καιρό και είχα παρακαλέσει να με εξυπηρετεί ενίοτε με το αυτοκίνητόν του.\nΤον ανωτέρω δεν ονόμαζα με κάποιο συγκεκριμένο όνομα, αλλά άλλοτε με ένα τυχαίο όνομα, και συνήθως χωρίς όνομα.\nΕΡΩΤΗΣΙΣ: Ο ΜΩΡΑΪΤΗΣ Γεώργιος ο οποίος συνελήφθη την 29.11.1968 κατάθεσεν εις την από 7/12/68 κατάθεσίν του ότι τον επεσκέφθης τας απογευματινάς ώρας της 29.11.68 εις το επί της οδού Αλκμάνους 12 διαμέρισμά του και ακόμη ότι τυγχάνεις γνωστός του από την Ρουμανίαν. Μάλιστα γνωρίζει και κατέθεσεν εις την αυτήν κατάθεσιν και το ονοματεπώνυμόν σου.\nΔύνασαι να μας είπης ποιος ο σκοπός συναντήσεώς σου με τον ΜΩΡΑΪΤΗΝ;\nΑΠΟΚΡΙΣΙΣ: Οπως ήδη έχω καταθέσει, δεν γνωρίζω τον ΜΩΡΑΪΤΗΝ Γεώργιον. Μόνον γνωρίζω από την σχετικήν προηγούμενη δίκην του ότι πρόκειται, όπως τότε είχεν αναφερθή, για στέλεχος του ΚΚΕ.\nΕπίσης έχω ήδη καταθέσει ότι για επαφάς και συναντήσεις που είχα προ της στιγμής της συλλήψεώς μου δεν επιθυμώ να είπω τίποτε, ούτε επομένως περί της λεγομένης από άλλων συναντήσεώς μου με το αναφερόμενον πρόσωπον.\nΕΡΩΤΗΣΙΣ: Εχεις άλλο τι να προσθέσης και γράμματα γνωρίζεις;\nΑΠΟΚΡΙΣΙΣ: Προσθέτω ότι δεν ευθύνομαι διά τον τρόπον της διατυπώσεως των ερωτήσεων, αλλά αποκλειστικώς και μόνον των αποκρίσεων και γράμματα γνωρίζω».\nΗ ΠΡΟΑΝΑΚΡΙΤΙΚΗ ΑΠΟΛΟΓΙΑ, Η ΔΙΚΗ,\nΗ ΚΑΤΑΔΙΚΗ ΚΑΙ Η ΑΠΕΛΕΥΘΕΡΩΣΗ\nΣτις 16 Ιανουάριου του 1969 ο Γρηγόρης Φαράκος έδωσε κατάθεση ως μηνυόμενος πλέον. Παραθέτουμε το σχετικό κείμενο:\n«Κατηγορείσαι ήδη ότι ως μέλος του Π.Γ. της Κ.Ε. του ΚΚΕ και κατ’ εντολήν τούτου ευρισκόμενος από ετών εις χώρας του Ανατολικού Συνασπισμού, εισήλθες λάθρα εν Ελλάδι, αναλαβών την καθοδήγησιν του παρανόμου Μηχανισμού του ΚΚΕ, ανέπτυξες δραστηριότητα αποσκοπούσα εις την διά βιαίων μέσων ανατροπήν του κρατούντος κοινωνικού συστήματος της χώρας κατά παράβασιν των ανωτέρω Νόμων. Τι απολογείσαι;\nΑΠΟΚΡΙΣΙΣ: Δεν αναγνωρίζω την κατηγορίαν, πολύ περισσότερον η νομική βάσις επί της οποίας στηρίζεται εκφεύγει των νομικών πλαισίων. Δεν έχω τίποτε άλλο να προσθέσω πέραν των όσων έχω καταθέσει εις από 16/12/68 και 21/12/68 καταθέσεις μου και γράμματα γνωρίζω».\nΟ Φαράκος και οι σύντροφοί του δικάστηκαν από το Εκτακτο Στρατοδικείο Αθηνών στις 12,13 και 14 Μαΐου 1969.0 ίδιος καταδικάστηκε σε ισόβια κάθειρξη και στέρηση των πολιτικών του δικαιωμάτων για δέκα χρόνια.\nΣτη διάρκεια της χούντας φυλακίστηκε στις φυλακές: Αβέρωφ, Αίγινας, Κέρκυρας, Αλικαρνασσού και Κορυδαλλού.\nΑποφυλακίστηκε στις 27 Ιουλίου 1974, τρεις μέρες μετά την πτώση της χούντας. Ηταν από τους τελευταίους.\nΑΝΤΙ ΕΠΙΛΟΓΟΥ: Η ΜΕΤΑΠΟΛΙΤΕΥΣΗ\nΑπό την πρώτη στιγμή που βγήκε από τη φυλακή ο Γρηγόρης Φαράκος, ενεργοποιήθηκε για την ανασύνταξη των δυνάμεων του ΚΚΕ και τη νομιμοποίηση του κόμματος. Ταυτόχρονα, μια από τις πρώτες ενέργειές του -όπως και των συντρόφων του που βρίσκονταν στην ίδια θέση- ήταν να ζητήσει την ανάκτηση της ελληνικής ιθαγένειας, κάτι που έγινε κατορθωτό με απόφαση του υπουργείου Εσωτερικών στις 23.10.1974.\nΣτις πρώτες εκλογές της Μεταπολίτευσης εξελέγη βουλευτής με το ψηφοδέλτιο της Ενωμένης Αριστερής και στη συνέχεια εντάχθηκε στην Κοινοβουλευτική Ομάδα του ΚΚΕ.\nΣτα κοινοβουλευτικά έδρανα βρέθηκε αδιαλείπτως ώς το 1993. Υπήρξε διευθυντής του «Ριζοσπάστη» ώς το 1989 που εκλέχτηκε γ.γ. της Κ.Ε. του κόμματος. Διετέλεσε για χρόνια υπεύθυνος της ΚΝΕ από το Π.Γ. της Κ.Ε. του ΚΚΕ.\nΤο υλικό που υπάρχει στον φάκελό του κατά τη Μεταπολίτευση -και μέχρι τον Σεπτέμβρη του 1981 που αυτός ενημερώνεται-, ακόμη και τα πιο απόρρητα έγγραφα, αφορά περισσότερο την ευρύτερη δραστηριότητα του ΚΚΕ στην οποία ο ίδιος πρωταγωνιστεί. Εχει αξία, πάντως, να σημειωθεί ότι η Ασφάλεια, σύμφωνα με πληροφορίες που συγκεντρώνει, τον εμφανίζει αυτή την περίοδο ως αριστερή τάση μέσα στο ΚΚΕ.\nΟ Γρηγόρης Φαράκος αποχώρησε από το ΚΚΕ με τη διάσπαση του 1991, καθώς τάχθηκε με την τάση της λεγόμενης ανανεωτικής πτέρυγας.\nΓια ένα διάστημα κινήθηκε ενεργά στον Συνασπισμό της Αριστεράς, όπως αυτός διαμορφώθηκε μετά την αποχώρηση του ΚΚΕ από το συγκεκριμένο σχήμα. Στη συνέχεια αφιερώθηκε στην έρευνα και συγγραφή βιβλίων με ιστορικό περιεχόμενο.\nΕφυγε από τη ζωή στις 23 Μαρτίου 2007 σε ηλικία 84 ετών.\nΑλλο ένα φιάσκο της athensvoice - Καμιά πειθάρχηση στις διατάξεις του φασιστικού νομοσχεδίου για τις διαδηλώσεις - “Το δις εξαμαρτείν ουκ ανδρός σοφού”, φέρεται ότι έχει πει ο αρχαίος ποιητής Μένανδρο. Κάπως πρέπει να παραλλάξουμε αυτή την ρήση για να μπορούμε να την α...


αλεπού του Ολύμπου: ΟΣΟ ΥΠΑΡΧΟΥΝ ΒΑΣΙΛΙΣΣΕΣ…\nΌσο υπάρχουν κοινωνίες που ανέχονται το σατανικό χαμόγελο της κάθε πλούσιας, τεμπέλας κωλόγριας, αποκαλώντας την μάλιστα… Βασίλισσα … τόσο θα υπάρχουν εκατομμύρια παιδιά που θα πεθαίνουν από την πείνα.\nΑνώνυμος 3 Σεπτεμβρίου 2013 - 10:44 μ.μ.\nΔεν έχουμε θεραπεία δυστυχώς. Υπάρχουν και αυτοί που χαριεντίζονταν και κλέγαν απο χαρά όταν κοιλοπονούσε η νύφη αυτή η ξεραγκιανή που ονόμασε τον γιό της Αλέξανδρο (ξέχασα το όνομ της) του έδωσε τρία ονόματα μεγάλων βασιλέων ....έλα ντε το φτωχάκι ας ψοφήσει αυτό δεν έχει ψυχή. Τι κόσμος...\nΑνώνυμος 4 Σεπτεμβρίου 2013 - 5:37 μ.μ.\nΓΙΑ ΣΑΣ ΡΕ ΠΡΟΒΟΚΑΤΟΡΕΣ!!!\nΔΗΛΑΔΗ ΑΜΑ Η ΒΑΣΙΛΙΣΣΑ ΤΗΣ ΑΓΓΛΙΑΣ ΣΤΑΜΑΤΑΕΙ ΝΑ ΜΗΔΙΑ Η ΝΑ ΓΕΛΑΕΙ, ΑΥΤΑ ΤΑ ΥΠΟΣΙΤΙΣΜΕΝΑ ΤΗΣ ΑΦΡΙΚΑΝΙΚΗΣ ΗΠΕΙΡΟΥ ΘΑ ΕΧΟΥΝ ΚΑΛΥΤΕΡΗ ΖΩΗ;\nΕΔΩ ΕΧΟΥΝ ΚΟΨΕΙ ΤΟ ΓΕΛΙΟ ΣΕ ΚΟΝΤΑ ΔΕΚΑ ΕΚΑΤΟΜΥΡΙΑ ΕΛΛΗΝΕΣ, ΟΠΟΤΕ ΜΠΑΣ ΚΑΙ ΕΧΕΤΕ ΡΕ ΚΑΜΙΑ ΠΟΙΟ ΠΡΟΣΦΑΤΗ ΦΩΤΟΓΡΑΦΙΑ ΑΠΟ ΠΟΙΟ ΠΑΧΙΑ ΜΑΥΡΑΚΙΑ;\nΑριστοφανης 5 Σεπτεμβρίου 2013 - 10:08 π.μ.\nΟταν πεινούσαν μονο τα "μαυράκια" εμείς το παίζαμε πλούσιοι και αδιάφοροι...Τώρα που το κακό εφτασε και σε μας(διότι μια γειτονιά είναι όλος ο κόσμος...και όπως λέει ο λαός "όταν καίγεται το σπίτι του γείτονα...")πάλι το δέντρο κοιτάμε...Το δάσος δεν υπάρχει τάχα?


Με 17.000 στο πλευρό της η Αμπερντίν | Goal News Cy\nGOALΜε 17.000 στο πλευρό της η Αμπερντίν\nΜε 17.000 στο πλευρό της η Αμπερντίν\nΕνθουσιασμός επικρατεί στις τάξεις της Αμπερντίν για τις αναμετρήσεις με τον Απόλλωνα. Έχουν προπωληθεί, γύρω στις 8.000 εισιτήρια για το ματς της Πέμπτης που θα γίνει στο «Πίτοντρι», το οποίο είναι χωρητικότητας 20.866 θεατών. Στον πρώτο εντός έδρας αγώνα της χρονιάς με αντίπαλο την Σιρόκι, η Αμπερντίν διέθεσε 17,067 εισιτήρια. Τόσα υπολογίζεται πως θα είναι και τα εισιτήρια του αγώνα της ερχόμενης Πέμπτης.\nΟι ενδείξεις και μέσα από τις πληροφορίες που έρχονται από την Σκωτία, γίνεται λόγος για τεράστιο ενδιαφέρον των φίλων της ομάδας. Η αντίπαλος του Απόλλωνα, τερμάτισε δεύτερη στο πρωτάθλημα τη σεζόν που πέρασε και στοχεύει σε ψηλές πτήσεις στη νέα σεζόν, τόσο στο πρωτάθλημα, όσο και στην Ευρώπη. Το στάδιο «Πίτοντρι» κτίστηκε το μακρινό 1899, είναι χωρητικότητας 20.199, και είναι το τέταρτο μεγαλύτερο στη Σκωτία.\nΉταν ένα από τα πρώτα στάδια στο Ηνωμένο Βασίλειο στο οποίο είχαν τοποθετηθεί καθίσματα. Ο αγωνιστικός χώρος έχει διαστάσεις 109 μήκος και 72 μέτρα πλάτος, και στο οποίο αγωνίστηκε σε δεκατέσσερα παιχνίδια η Εθνική ομάδα Αντρών της Σκωτίας. Το 1993 το στάδιο ανακαινίστηκε και ταυτόχρονα κατασκευάστηκε η μεγάλη εξέδρα του σταδίου με την ονομασία «Richard Donald Stand» και η οποία στοίχισε περί τα 4,5 εκατομμύρια στερλίνες.


Alkansan plastik 2 Dunqa 7 For Home 7 Hega Hogar 3\nΛεκάνη ανατομική γιο-γιο πλαστικό με καπάκι σε χρώμα Κερασί 25x27x34εκ.\nΛεκάνη ανατομική γιο-γιο πλαστικό με καπάκι σε χρώμα Κερασί 25x27x34εκ...\nΛεκάνη ανατομική γιο-γιο πλαστικό με καπάκι σε χρώμα Γαλάζιο 24x21x26εκ.\nΛεκάνη ανατομική γιο-γιο πλαστικό με καπάκι σε χρώμα Γαλάζιο 24x21x26εκ...\nΛεκάνη ανατομική γιο-γιο πλαστικό σε χρώμα Κερασί 35x25x22εκ.\nΛεκάνη ανατομική γιο-γιο πλαστικό σε χρώμα Κερασί 35x25x22εκ...\nΛεκάνη ανατομική γιο-γιο πλαστικό σε χρώμα Γαλάζιο 35x25x22εκ.\nΛεκάνη ανατομική γιο-γιο πλαστικό σε χρώμα Γαλάζιο 35x25x22εκ...\nΒοηθητικό σκαλοπατάκι παιδικό μπάνιου κερασί Τrain Αnimals 36x34.6x22.5εκ.\nΒοηθητικό σκαλοπατάκι παιδικό μπάνιου κερασί Τrain Αnimals 36x34.6x22.5εκ...\nΣκαμπό παιδικό πλαστικό γαλάζιο σχέδιο Skateboard 27x27x20.6εκ.\nΣκαμπό παιδικό πλαστικό γαλάζιο σχέδιο Skateboard 27x27x20.6εκ...\nΣκαμπό παιδικό πλαστικό ροζ σχέδιο Princess 27x27x20.6εκ.\nΣκαμπό παιδικό πλαστικό ροζ σχέδιο Princess 27x27x20.6εκ...\nΒοηθητικό σκαλοπατάκι παιδικό μπάνιου ροζ Τrain Αnimals 36x34.6x22.5εκ.\nΒοηθητικό σκαλοπατάκι παιδικό μπάνιου ροζ Τrain Αnimals 36x34.6x22.5εκ...\nΒοηθητικό σκαλοπατάκι παιδικό μπάνιου γαλάζιο Dinosaur 36x34.6x22.5εκ.\nΒοηθητικό σκαλοπατάκι παιδικό μπάνιου γαλάζιο Dinosaur 36x34.6x22.5εκ...\nΣετ προστατευτικές γωνίες καφέ 4 τεμαχίων για παιδιά 6x6x4εκ.\nΣετ προστατευτικές γωνίες καφέ 4 τεμαχίων για παιδιά 6x6x4εκ...\nΣετ προστατευτικές γωνίες λευκές 4 τεμαχίων για παιδιά 6x6x4εκ.\nΣετ προστατευτικές γωνίες λευκές 4 τεμαχίων για παιδιά 6x6x4εκ...\nBrand: Hega Hogar\nΜπανιέρα πλαστική μωρού 25 λίτρα μπλε 47x72x20εκ.\nΜπανιέρα πλαστική μωρού 25 λίτρα μπλε 47x72x20εκ...\nΜπανιέρα πλαστική μωρού 25 λίτρα άσπρο 47x72x20εκ.\nΜπανιέρα πλαστική μωρού 25 λίτρα άσπρο 47x72x20εκ...\nΜπανιέρα πλαστική μωρού 25 λίτρα κόκκινη 47x72x20εκ.\nΜπανιέρα πλαστική μωρού 25 λίτρα κόκκινη 47x72x20εκ...\nΕκπαιδευτικό ανατομικό μαλακό κάθισμα τουαλέτας 28x29x5εκ.\nΕκπαιδευτικό ανατομικό μαλακό κάθισμα τουαλέτας 28x29x5εκ.Το εκπαιδευτικό μαλακό κάθισμα τουαλέτας με χερούλια μπορεί να καταστήσει ομαλότερη τη μετάβαση από τις πάνες μιας χρήσης στο κάθισμα της τουαλέτας, γιατί το μικρό παιδί ενδιαφέρεται για τη δυνατότητα να χρησιμοποιήσει τη λεκάνη, όπως οι μεγά..\nΕκπαιδευτικό ανατομικό μαλακό κάθισμα τουαλέτας μπλε 35x30x7εκ.\nΕκπαιδευτικό ανατομικό μαλακό κάθισμα τουαλέτας 35x30x7εκ.Το εκπαιδευτικό μαλακό κάθισμα τουαλέτας με χερούλια μπορεί να καταστήσει ομαλότερη τη μετάβαση από τις πάνες μιας χρήσης στο κάθισμα της τουαλέτας, γιατί το μικρό παιδί ενδιαφέρεται για τη δυνατότητα να χρησιμοποιήσει τη λεκάνη, όπως οι μεγά..\nΕκπαιδευτικό ανατομικό μαλακό κάθισμα τουαλέτας ροζ 35x30x7εκ.\nΕκπαιδευτικό ανατομικό μαλακό κάθισμα τουαλέτας ροζ 31x29x8εκ.\nΕκπαιδευτικό ανατομικό μαλακό κάθισμα τουαλέτας 31x29x8εκ.Το εκπαιδευτικό μαλακό κάθισμα τουαλέτας με χερούλια μπορεί να καταστήσει ομαλότερη τη μετάβαση από τις πάνες μιας χρήσης στο κάθισμα της τουαλέτας, γιατί το μικρό παιδί ενδιαφέρεται για τη δυνατότητα να χρησιμοποιήσει τη λεκάνη, όπως οι μεγά..\nΕκπαιδευτικό ανατομικό μαλακό κάθισμα τουαλέτας μπλε 31x29x8εκ.


Purism Librem 5 με KDE Plasma Mobile: μέλλον ή ουτοπία - iGuRu\n15/09/2017, 06:27 innews\nPurism Librem 5: Οι περισσότεροι χρησιμοποιούν Android smartphones. Άλλοι επιλέγουν iPhone της Apple, αλλά υπάρχουν και κάποιοι που αναζητούν ένα πραγματικά smartphone ελεύθερου λογισμικού χωρίς ίχνος κλειστού κώδικα ή firmware. Για αυτούς η Purism και η KDE άρχισαν μια συνεργασία για να δημιουργήσουν το smartphone Purism Librem 5.\nΤο Librem 5 προορίζεται να είναι ένα ασφαλές smartphone με προστασία απορρήτου από προεπιλογή. Οι δημιουργοί του σχεδιάζουν να το κατασκευάσουν με ελεύθερο λογισμικό ανοικτού κώδικα που θα τρέχει σε λειτουργικό σύστημα GNU/Linux.\nΕίναι πολύ πιθανόν να βασίζεται στο PureOS της Purist, ένα λειτουργικό σύστημα που βασίζεται στο Linux (Debian).\nΑρχικά, η Purism είχε επιλέξει να χρησιμοποιήσει το GNOME σαν περιβάλλον εργασίας, αλλά το συγκεκριμένο DE δεν έχει σχεδιαστεί για smartphones. Αντίθετα, το Plasma Mobile του KDE, είναι μια έκδοση επιφάνειας εργασίας του KDE, που έχει σχεδιαστεί για τηλέφωνα.\nΤο Plasma Mobile λειτουργεί ήδη σε ορισμένα smartphones. Αλλά τα περισσότερα από αυτά τα smartphones περιλαμβάνουν hardware που απαιτεί το ιδιόκτητο λογισμικό για να λειτουργήσει.\nΑυτό φυσικά έρχεται σε σύγκρουση με τις αρχές της ελευθερίας και της ανοιχτότητας λογισμικού του KDE. Κάνει επίσης δύσκολη την ανάπτυξη, καθώς το ιδιόκτητο λογισμικό που απαιτούν ορισμένα hardware αποτρέπει την πλήρη πρόσβαση στον κώδικα.\n“Η ανάπτυξη ενός έξυπνου τηλεφώνου με Ελεύθερο Λογισμικό για την προστασία της ιδιωτικής ζωής υπήρξε όνειρο της κοινότητας του KDE εδώ και πολύ καιρό. Δημιουργήσαμε το Plasma όχι μόνο για επιτραπέζιους υπολογιστές και φορητούς υπολογιστές αλλά για όλο το φάσμα των συσκευών”, δήλωσε η Lydia Pintscher, πρόεδρος της KDE eV.\n“Η συνεργασία μας με την Purism θα μας επιτρέψει να ετοιμάσουμε το Plasma Mobile για τον πραγματικό κόσμο και να το ενσωματώσουμε απρόσκοπτα για πρώτη φορά σε μια εμπορική συσκευή. Το Librem 5 θα κάνει το Plasma Mobile να λάμπει όπως του αξίζει.”\n“Το KDE δημιούργησε μια εξελιγμένη, εντελώς δωρεάν πλατφόρμα με το Plasma Mobile”, δήλωσε ο Todd Weaver, Διευθύνων Σύμβουλος της Purism.\n“Πιστεύουμε ότι το Plasma Mobile θα γίνει ένας σοβαρός υποψήφιος που μπορεί να σπάσει το σημερινό δυοπώλιο και να φέρει στην αγορά ένα πλήρως λειτουργικό, πλήρως ελεύθερο κινητό λειτουργικό σύστημα ανοιχτού κώδικα στην αγορά. Ανυπομονούμε να δοκιμάσουμε το Plasma Mobile στο δοκιμαστικό μας hardware και να συνεργαστούμε με την κοινότητα του KDE. “\nΑκούγεται αρκετά καλό project, αλλά η Purism έχει συγκεντρώσει μέχρι στιγμής μόνο 323.375 δολάρια από το 1,5 εκατομμύριο που χρειάζεται.\nΕδώ θα πρέπει να αναφέρουμε, ότι η ιστορία ενός λειτουργικού συστήματος που θα αντικαταστήσει το Android και το Apple iOS δεν είναι ενθαρρυντική. Από τα κορυφαία έξι εναλλακτικά OS για κινητά που είχαν κυκλοφορήσει (Blackberry OS, Sailfish, το Ubuntu Mobile, Firefox OS, Tizen και Windows Phone) ή έχουν σταματήσει να αναπτύσσονται, ή η ανάπτυξή τους, προχωράει πολύ αργά.


Ninja ZX-25R - Ακούστε τον τετρακύλινδρο κινητήρα να ουρλιάζει στις 17.000+ rpm! - BIKEIT!\nΤρίτη, 07 Ιανουαρίου 2020 09:59\nΑκούστε τον απολαυστικό ήχο από τον κινητήρα του επερχόμενου τετρακύλινδρου Kawasaki ZX-25R, την ώρα που ανεβάζει στροφές χτυπώντας ακόμα και κόφτη.\nΘυμίζουμε πως ο ολοκαίνουργιος, υγρόψυκτος, τετράχρονος και 16βάλβιδος κινητήρας διαθέτει 2 εκκεντροφόρους επικεφαλής και 249 κ.εκ. ενώ για την ώρα η Kawasaki δεν ανακοινώνει την ιπποδύναμη του. Παρόλα αυτά, όλοι μιλούν ανεπίσημα για 60PS, ήτοι 59,15HP, ενώ το στροφόμετρο του έχει κόκκινο στις 17.000 rpm και τερματίζει στις 20.000 rpm!\nΚι αν ο ήχος από το βίντεο αφορά στο "μαμά" τελικό, φανταστείτε τον με ένα 4-1 aftermarket ελεύθερο τελικό για αγωνιστική χρήση.\nΔυστυχώς για την ώρα το ZX-25R προορίζεται ΜΟΝΟ για τις ασιατικές αγορές, αν και είναι ΠΟΛΛΟΙ εκείνοι που θα ήθελαν να το δουν και στην Ευρώπη.\nΤελευταία τροποποίηση στις Τρίτη, 07 Ιανουαρίου 2020 10:13\nKawasaki ZX-25R - Jonathan Rea και Alex Lowes το οδηγούν στη Jerez - VIDEO\nKawasaki ZX-25R - Το τετρακύλινδρο 250άρι εμφανίστηκε στη Jerez!\nΠερισσότερα σε αυτή την κατηγορία: « Kawasaki ZX-25R - Το τετρακύλινδρο 250άρι εμφανίστηκε στη Jerez! Kawasaki - Για το 2020, η σειρά W ολοκληρώνεται με την W800 »


Τραμπ: «Είμαι απογοητευμένος με τον Ερντογάν» - arouraios\nΤραμπ: «Είμαι απογοητευμένος με τον Ερντογάν»\nΣτον άξονα του κακού τοποθετεί πλέον ο Ν. Τραμπ δύο φίλες και… αδελφές χώρες. Από την μία τα χτυπήματα κατά του Ρ. Τ. Ερντογάν από τον πρόεδρο των ΗΠΑ δεν έχουν τέλος, πρόσφατο παράδειγμα η συνέντευξή του στο Bloomberg και από την άλλη, με μία απόφαση έκπληξη, η Ουάσινγκτον αποφάσισε να κόψει την χρηματοδότηση στο Ισλαμαμπάντ.\nΣε μια περίοδο που η τουρκική οικονομία εξακολουθεί να υφίσταται επικίνδυνες αποσταθεροποιητικές πιέσεις, ο Αμερικανός πρόεδρος δήλωσε ότι είναι «απογοητευμένος» από τον Τούρκο ομόλογό του Ταγίπ Ερντογάν, αφήνοντας μάλιστα να εννοηθεί ότι τον εξαπάτησε σε ένα ευαίσθητο ζήτημα επί του οποίου είχαν συμφωνήσει οι δύο ηγέτες.\n«Είμαι απογοητευμένος από αυτόν», δήλωσε ο Ντόναλντ Τραμπ, απαντώντας σε ερώτηση σχετικά με την άρνηση του Ερντογάν να απελευθερώσει τον Αμερικανό πάστορα Αντριου Μπράνσον, ο οποίος διώκεται από τις τουρκικές αρχές με την κατηγορία ότι βοηθούσε το παρακρατικό δίκτυο του ιμάμη Φετουλάχ Γκιουλέν, το οποίο έχει ενοχοποιηθεί για το αποτυχημένο στρατιωτικό πραξικόπημα του Ιουλίου του 2016.\nΔιεθνή μέσα ενημέρωσης είχαν δημοσιεύσει ρεπορτάζ, κατά τα οποία υπήρξε συμφωνία μεταξύ Τουρκίας και Ηνωμένων Πολιτειών, στο πλαίσιο της οποίας οι Αμερικανοί μεσολάβησαν στο Ισραήλ για να εξασφαλίσουν την απελευθέρωση του Τούρκου πολίτη Εμπρού Οζκάν, που είχε συλληφθεί στις 11 Ιουνίου.\nΣε αντάλλαγμα, η κυβέρνηση Τραμπ προσδοκούσε την απελευθέρωση του Μπράνσον. Ωστόσο, οι τουρκικές αρχές αρκέστηκαν να μετατρέψουν τη φυλάκιση του πάστορα σε κατ’ οίκον περιορισμό, εν αναμονή της δίκης του, ενώ απέρριψαν το αίτημα για απελευθέρωσή του.\nKαι μετά την Τουρκία, ακολουθεί το Πακιστάν. Σύμφωνα με πληροφορίες, το Ισλαμαμπάντ, θα στερηθεί οικονομική βοήθεια 300 εκατ. δολαρίων εξαιτίας της μη ικανοποιητικής αντιμετώπισης των ομάδων ισλαμιστών μαχητών…\nΟι αμερικανικές κατηγορίες αφορούν κυρίως τις σχέσεις με τους Αφγανούς Ταλιμπάν (υπάρχουν και άλλοι στο Πακιστάν) και το «δίκτυο Χακάνι». Οι δυο οργανώσεις συνδέονται και οι τρομοκρατικές ενέργειές τους στο Αφγανιστάν έχουν σκοτώσει Αμερικανούς στρατιώτες.\nΟι Αφγανοί Ταλιμπάν συνδέονται και με τους αντίστοιχους Πακιστανούς, οι οποίοι όμως εστιάζουν τη δράση τους στο Πακιστάν. Οι Αμερικανοί κατηγορούν και την πανίσχυρη υπηρεσία πληροφοριών ISI (Inter-Services Intelligence) ότι τους παρέχει προστασία, καθώς τους χρησιμοποιεί για την εξυπηρέτηση των πακιστανικών συμφερόντων.\nΟ Τραμπ έχει κατηγορήσει το Πακιστάν ότι παραπλάνησε τις ΗΠΑ λαμβάνοντας δισεκατομμύρια δολάρια σε βοήθεια. Ο δε εκπρόσωπος του Πενταγώνου, αντισυνταγματάρχης Φόλκνερ, ανακοίνωσε ότι τα χρήματα αυτά που θα εξοικονομηθούν, θα διατεθούν για την κάλυψη άλλων επειγόντων προτεραιοτήτων.\nΗ απόφαση του Τραμπ θα πρέπει να αποσπάσει και την έγκριση του Κογκρέσου για να τεθεί σε εφαρμογή. Το πιο ενδιαφέρον είναι ότι η ανακοίνωση έρχεται λίγες μέρες προτού επισκεφτεί το Ισλαμαμπάντ ο υπουργός Εξωτερικών των ΗΠΑ, Μάικ Πομπέο.\nΓια τις Ηνωμένες Πολιτείες, Πακιστάν και Τουρκία διετέλεσαν επί σειρά ετών σύμμαχοι-αναχώματα ενάντια στην επέκταση της σοβιετικής επιρροής. Τόσο το Ισλαμαμπάντ ωστόσο, όσο και η Άγκυρα, βρίσκονται πλέον να διανύουν περίοδο σοβαρών τριγμών στις σχέσεις τους με την Ουάσιγκτον, με αιχμή τις εξελίξεις σε μέτωπα όπως είναι εκείνα του Αφγανιστάν, της Συρίας, της καταπολέμησης της τρομοκρατίας, των διεθνών ανταγωνισμών για τις νέες σφαίρες επιρροής σε έναν πολυπολικό κόσμο που αλλάζει κ.α.\nΔιόλου τυχαία, ακριβώς την ίδια ώρα που κοντράρονται με τις ΗΠΑ, οι ηγεσίες σε Πακιστάν και Τουρκία βρίσκονται παράλληλα να «φλερτάρουν» με το Ιράν, ρίχνοντας γέφυρες προς την Κίνα αλλά και την Ρωσία.\nΜην ξεχνάμε πως μόλις πριν λίγους μήνες, ανακοινώθηκε ότι η Τουρκία πρόκειται να πουλήσει στο Πακιστάν τέσσερις «made in Turkey» κορβέτες αλλά και 30 τουρκικής κατασκευής επιθετικά ελικόπτερα τύπου T129 ATAK.\nΤουρκία και Πακιστάν έχουν, βέβαια, αρχίσει να ενισχύουν την στρατιωτική τους συνεργασία, αναβαθμίζοντάς την σε επίπεδο στρατηγικό, ήδη από τις αρχές του 20ου αιώνα, με την ενθάρρυνση μάλιστα τότε των ΗΠΑ, όπως λέγεται.\nΓια τους Αμερικανούς, η Τουρκία φέρεται μάλιστα να λειτουργούσε και ως δίαυλος έμμεσης στήριξης του Ισλαμαμπάντ σε περιόδους κατά τις οποίες η Ουάσιγκτον δεν ήθελε να φαίνεται ότι συνεχίζει να στηρίζει η ίδια άμεσα την πακιστανική ηγεσία.\nΟ στρατηγός Περβέζ Μουσάραφ, πάλαι ποτέ πρόεδρος του Πακιστάν, φημίζεται για τη λατρεία που έτρεφε προς τον Μουσταφά Κεμάλ τον οποίο θεωρούσε ηγέτη-πρότυπο.\nΑλλά και ο Ερντογάν από την πλευρά του, ξεχωρίζει ως ο μοναδικός ξένος ηγέτης που έχει απευθύνει τρεις φορές ομιλία ενώπιον της ολομέλειας της πακιστανικής βουλής/γερουσίας, πλέκοντας μεταξύ άλλων και το εγκώμιο των «Πακιστανών αδελφών που πολέμησαν στον πλευρό των Οθωμανών στα Δαρδανέλια» (κατά την ομιλία του στο Ισλαμαμπάντ το 2016).


Tags: champions league iumlicirciquest champions league league\nΑπό το Champions League και το Γιουβέντους – Άγιαξ οι επόμενες προβλέψεις…\nΓιουβέντους – Αγιαξ\nΓια τα προημιτελικά του Champions League η Γιουβέντους υποδέχεται τον ατίθασο Άγιαξ στην ρεβάνς του 1-1 στο Άμστερνταμ.\nΗ αδιάφορη στην Serie A Γιουβέντους έπαιξε με τα δευτερότριτα και ηττήθηκε με 2-1 από την Σπαλ. Η στέψη του πρωταθλήματος μπορεί να πήρε αναβολή για την επόμενη βδομάδα, ωστόσο κανείς δεν ασχολήθηκε με αυτή την ήττα, αφού ακολουθεί το κρίσιμο ματς με τον Άγιαξ για τα προημιτελικά του Champions League.\nΠριν από μία εβδομάδα η Γιούβε πήρε το αποτέλεσμα (1-1) με το εκτός έδρας γκολ που έψαχνε στο Άμστερνταμ και έχει τις πιθανότητες υπέρ της. Αγωνιστικά ήταν διστακτική μονάχα στο πρώτο μισάωρο, όμως από κει και μετά απείλησε και σε μια πολύ καλά δουλεμένη φάση βρήκε το γκολ με κεφαλιά του Ρονάλντο. Χρονικά ισοφαρίστηκε πολύ γρήγορα (ένα λεπτό μετά) και στο δεύτερο ημίχρονο θα μπορούσε να έχει κάνει το 2-1 τόσο η ίδια, όσο και Άγιαξ. Με το 1-1 προίκα, η κυρία χρειάζεται ισοπαλία χωρίς γκολ ή νίκη. Το ίδιο σκορ οδηγεί στην παράταση ενώ οποιαδήποτε άλλη ισοπαλία από 2-2 και πάνω την αφήνει εκτός συνέχειας.\nΟ Άγιαξ δεν έχει την πολυτέλεια ξεκούρασης παικτών, διότι διεκδικεί το πρωτάθλημα και εδώ και μια βδομάδα συγκατοικεί στην κορυφή της Eredivisie με την PSV. Πρόσφατα διέλυσε με 6-2 την Εξέλσιορ στο Johan Cruijff Arena και έκανε ένα καλό ξεμούδιασμα πριν από τη Γιουβέντους.\nΤο 1-1 στο Άμστερνταμ μπορεί να μην της δίνει τον πρώτο λόγο για πρόκριση, ωστόσο δεν την καταδικάζει κιόλας, ενώ να θυμίσουμε πως με τη Ρεάλ είχε χάσει στο πρώτο ματς. Πάντως στάθηκε πολύ καλά στο γήπεδο της, κοίταξε στα ίσα την πρωταθλήτρια Ιταλίας και θα μπορούσε να έχει πάρει τη νίκη. Μέχρι τα μισά του πρώτου ημιχρόνου κυριαρχούσε, ενώ στο υπόλοιπο είχε αρκετά καλή παρουσία και κάποιες καλές ευκαιρίες για να κάνει το 2-1. Στο Τορίνο πάει για να κυνηγήσει το όνειρο των ημιτελικών και αν της βγει το παιχνίδι είναι ικανή για το θαύμα. Προκρίνεται με νίκη ή ισοπαλία από 2-2 και πάνω.\nΠροϊστορία στο Γιουβέντους – Άγιαξ\nΤο ζευγάρι Γιουβέντους – Άγιαξ και αντίστροφα μετρά 12 αναμετρήσεις εκ των οποίων οι 2 είναι τελικοί. Το 1973 ο Αίαντας κατέκτησε το κύπελλο Πρωταθλητριών, ενώ το ‘96 η Γιούβε το Champions League. Απομένουν 11 διπλά ματς είτε σε φάση ομίλων, είτε νοκ-άουτ, ενώ έχουν κοντραριστεί και στο κύπελλο Uefa και μετέπειτα Europa League. Συνολικά, ο απολογισμός είναι υπέρ των Ιταλών με 6-5-2. Στην σούμα, η Γιουβέντους έχει απολογισμό 8-6-5 σε 19 μάχες με Ολλανδούς, ενώ ο Άγιαξ έχει 12 νίκες, 16 ισοπαλίες και 16 ήττες σε 44 κόντρες με ιταλικές ομάδες.\nΗ Γιουβέντους έχει 5 νίκες στα 9 φετινά της ματς (5-1-3).\nΣτα παραπάνω ματς μετράει 6 no goal.\nΗ Γιουβέντους δεν έχει χάσει ποτέ εντός έδρας από τον Άγιαξ (3-2-0).\nΟ Άγιαξ δεν έχει ηττηθεί στα 16 από τα 15 τελευταία του παιχνίδια Champions League.\nΓια τον Άγιαξ το 1-1 με την Γιουβέντους σήμανε το 4ο συνεχόμενο του αμφίσκορο.\n13/04 Σπαλ – Γιουβέντους 2-1\n10/04 Άγιαξ – Γιουβέντους 1-1\n06/04 Γιουβέντους – Μίλαν 2-1\n02/04 Κάλιαρι – Γιουβέντους 0-2\n30/03 Γιουβέντους – Έμπολι 1-0\n06/04 Βίλεμ – Άγιαξ 1-4\n03/04 Έμεν – Άγιαξ 2-5\n31/03 Άγιαξ – Αϊντχόφεν 3-1\nΑπουσίες στο Γιουβέντους – Άγιαξ\nΟ Αλέγκρι προβληματίζεται με το κέντρο της άμυνας. Ο Κιελίνι ακόμα δεν έχει αποθεραπευτεί και η συμμετοχή του θα κριθεί την τελευταία στιγμή. Πιθανοί αντικαταστάτες ο άπειρος Ρουγκάνι ή ο έμπειρος αλλά αργός Μπαρτζάλι. Αμφίβολος για τη μάχη με τον Άγιαξ είναι και ο Εμρέ Τσαν.\nΟ Έρικ τεν Χαγκ από πλευράς του, είδε τον Μαζράουι να εκτίει την ποινή του και να μπαίνει ξανά στα πλάνα του, ωστόσο αυτή τη φορά θα λείψει ο αριστερός μπακ, Ταλιαφίκο λόγω τιμωρίας. Τα θετικά νέα έρχονται από τον Φρένκι ντε Γιόνγκ, ο οποίος τελικα ξεπέρασε τις ενοχλήσεις στον οπίσθιο μηριαίο και θα βρίσκεται κανονικά στην ενδεκάδα.\nΔύσκολο ματς! Εδώ θα ξεχωρίσει η ομάδα με το σοφότερο τακτικό πλάνο και την καλύτερη διαχείριση. Ξεκινάμε ανάποδα, επιλέγοντας τα 2-3 γκολ στο 2.02 του Stoiximan και εξηγώ: Πρώτα απ’ όλα, καμία από τις δύο δεν νιώθει άνετα με το 1-1 του πρώτου αγώνα. Η Γιουβέντους θα προσπαθήσει να κοιμήσει τους πιτσιρικάδες του Άγιαξ σκοτώνοντας το ματς είτε στο 1-0, είτε στο 2-0. Η κυρία θέλει ένα γκολ για να είναι πιο σίγουρη αλλά όσο θα περνάει η ώρα θα βρίσκει και περισσότερους χώρους. Ο Αίαντας ούτως ή άλλως πρέπει να σκοράρει για να περάσει. Μπορεί να συνεισφέρει επιθετικά αλλά μας αρκεί και να ανοιχτεί και να δεχτεί 2 ή 3 γκολάκια.\nΓιουβέντους – Άγιαξ | Προγνωστικά στοιχήματος | stoiximabet.com\nThe post Γιουβέντους – Άγιαξ appeared first on stoiximabet.


ΛΙΒΕΡΠΟΥΛ - ΣΑΟΥΘΑΜΠΤΟΝ (8/5/21, 22:15): Μηδενικά περιθώρια η Λίβερπουλ - MatchMoney\n2 - 0 08-05-21\nΓια τον αγώνα ΛΙΒΕΡΠΟΥΛ-ΣΑΟΥΘΑΜΠΤΟΝ γράφει ο Αντώνης Τσούτης Ημερομηνία: 23:19 07/05/21\nΗ εισβολή/διαμαρτυρία των οπαδών της Μάντσεστερ Γιουν. στον αγωνιστικό χώρο του «Ολντ Τράφορντ» λίγο πριν την έναρξη του μεγάλου ντέρμπι, ήταν αναμενόμενο πως θα οδηγούσε στην αναβολή (θα διεξαχθεί την ερχόμενη Πέμπτη).\nΣτο 1-1 που είχε προηγηθεί με τη Νιούκαστλ, πλήρωσε (90’) για πολλοστή φορά φέτος την αδυναμία της στο να τελειώσει με τις ευκαιρίες της ένα δικό της παιχνίδι.\nΑπό εδώ και πέρα όλα τα εναπομείναντα έχουν φυσικά πάρει χαρακτήρα μονόδρομου, αν δεν θέλει να χαθεί η ευρωπαϊκή έξοδος, με ό,τι αυτό προφανώς θα συνεπάγεται για τον καλοκαιρινό σχεδιασμό. «Χρειαζόμαστε οπωσδήποτε πέντε νίκες αλλά ακόμη και έτσι, τίποτα δεν είναι εγγυημένο, θα εξαρτηθεί κι από τι θα κάνουν οι ομάδες που κυνηγάμε, δεν είμαστε αφελείς, ξέρουμε που πατάμε. Αυτό που θέλω πάντως να εξηγήσω και δεν είναι δικαιολογία, είναι πως χωρίς όλους τους κυριολεκτικά καταστροφικούς τραυματισμούς μας, η σεζόν θα ήταν εντελώς διαφορετική» ο κριτικός Κλοπ.\nΒρήκε χρόνο και επιστρέφει ο εν δυνάμει βασικός στόπερ Φίλιπς (12/0). Γνωστό το ιατρικό δελτίο με τους Χέντερσον (21/1), Ματίπ (10/1), Γκόμες (7/0), Φαν Ντάικ (5/1).\nΠΙΘΑΝΗ 11ΑΔΑ (4-3-3): Αλισον– Αρνολντ, Φίλιπς, Καμπάκ, Ρόμπερτσον – Φαμπίνιο, Αλκάνταρα, Βαϊνάλντουμ –Σαλάχ, Φιρμίνο, Μανέ.\nΑπό τη στιγμή που ο Φίλιπς επιστρέφει, μπαίνει άμεσα βασικός, οπότε απελευθερώνεται ο Φαμπίνιο που ανεβαίνει στο ρόλο του στη μεσαία γραμμή. Δίπλα του οι Αλκάνταρα, Βαϊνάλντουμ, στην τριάδα μπροστά ο Φιρμίνο έχει ξανά προβάδισμα έναντι του Ζότα. Αν πάλι ο Κλοπ επιμείνει στο 4-2-3-1 που ακολούθησε με τη Νιούκαστλ, χωράει και ο Ζότα, με το Βαϊνάλντουμ λογικά στον πάγκο.\nΟι 6/7 τελευταίες νίκες της στην Πρέμιερ, ήρθαν σε εκτός έδρας.\nΕχει χάσει 7/8 που έμεινε πίσω στο σκορ, ενώ πέταξε 15 πόντους σε ματς που πήρε προβάδισμα.\nΓια πρώτη φορά εδώ και 67 χρόνια μετράει έξι εντός έδρας ήττες σε πρωτάθλημα.\nΑξιζε τον πόντο και τον πήρε στο 1-1 με τη Λέστερ, έχει πετάξει 23 πόντους (ρεκόρ) σε ματς που πήρε προβάδισμα. Όλα ανάποδα με κόκκινη σε παίκτη της στο 10’, μνήμες του πρόσφατου 0-9 από τη Μάντσεστερ Γ. ξύπνησαν, πήρε όμως τα μαθήματά της.\nΕκλεισε καλά, διαχειρίστηκε την πίεση, χτύπησε με πέναλτι (63’) δίχως να το πανηγυρίζει πολύ (1-1/69’), στην περιοχή της με έντονες αναταράξεις ως το τέλος.\n«Πήραμε εμπειρίες από εκείνο το βράδυ στο Ολντ Τράφορντ, γνωρίζαμε τι έπρεπε και τι δεν έπρεπε να κάνουμε, ήταν ένα βήμα ωριμότητας» εξηγεί ο Χάζενχιτλ, ο οποίος παραδέχτηκε πως «ζητούσαμε περισσότερα μέσα στη σεζόν, εμφανής η έλλειψη βάθους και κυρίως η όχι ικανή ποιότητα σε βάθος. Αυτό πρέπει να αλλάξει μεταγραφικά το καλοκαίρι».\nΕκανε ένσταση, την κέρδισε και υπολογίζει στον κοκκινισμένο βασικότατο στόπερ Βέστεργκααρντ (25/3). Δεν έχει δικαίωμα ο Μιναμίνο (16/3, 8 αλλ.) που ανήκει στη Λίβερπουλ.\nΠαραμένουν εκτός πλάνων ο σταρ φορ Ινγκς (25/10), ο μπακ Μπέρτραντ (29/0, ο οποίος δεν έχει υπογράψει νέο συμβόλαιο) και πάγια ο σημαντικός χαφ Ρομέου (20/1)\nΠΙΘΑΝΗ 11ΑΔΑ (4-4-2): Φόρστερ – Γουόκερ Πίτερς, Μπέντναρεκ, Βέστεργκααρντ, Στίβενς- Αρμστρονγκ, Γουόρντ Πράους, Ντιαλό, Τέλα – Ανταμς, Ρέντμοντ.\nΟ Στίβενς με το Σαλισού μονομαχούν για τη θέση του Μπέρτραντ στα αριστερά της άμυνας. Επανέρχεται ο Ντιαλό στο κέντρο της μεσαίας γραμμής και δεξιά στα άκρα μεταφέρεται ο Αρμστρονγκ προκειμένου να καλύψει το κενό του Μιναμίνο. Από αριστερά έχει και πάλι προβάδισμα ο Τέλα, στην κορυφή ο Ρέντμοντ καλύπτει ξανά το κενό του Ινγκς.\nΑπό τις 7/11 και μετά, όταν έπιασε κορυφή, μόνο η Σέφιλντ Γιουν. έχει μαζέψει λιγότερους από τους 21πόντους της Σαουθάμπτον (5-6-14 ρεκόρ).\nΜε 40 γκολ παθητικό και 11 πόντους μέσα στο 2021.\nΤέτοια ματς στο «Ανφιλντ» κατέστρεψαν φέτος τη Λίβερπουλ. Στη λογική μιας τελευταίας ευκαιρίας, του ότι ενδεχομένως να έβαλε έστω και τώρα μυαλό αλλά και στο διαφαινόμενο ευρωπαϊκό κίνδυνο, ο άσος έχει το πάνω χέρι, αλλά με όσα έχουμε δει φέτος να κάνει, πώς να πάει απλά το χέρι στο 1,30…\nΑμυνα… χαρακίρι από τη Λίβερπουλ στο Ανφιλντ, έχει δεχθεί γκολ και στα οκτώ τελευταία, προφανής η πληγή της. ΟΚ, χωρίς Ινγκς η Σαουθάμπτον, αλλά θα πάει ανέμενα και με διάθεση να βγάλει κάποιο ίχνος ζωής σε αυτό το ξεθυμασμένο δεύτερο μισό, δεν είναι του πεταματού. Στο 1,85 το G/G Betshop.\nΔυνατή παράδοση με τη Σαουθάμπτον ο Σαλάχ, επτά γκολ σε ισάριθμες εμφανίσεις του απέναντι στους «άγιους», μάλιστα τα πέντε εξ αυτών σε τρία ματς στο Ανφιλντ. Αναμενόμενα χαμηλές οι αποδόσεις του, στο 1,85 στον Stoiximan το combo του να σκοράρει και να κερδίσει και η Λίβερπουλ.\nΠΡΕΜΙΕΡ ΛΙΓΚ 2010/2011 - 2011/2012 - 2012/2013 1 - 0 2013/2014 0 - 1 2014/2015 2 - 1 2015/2016 1 - 1 2016/2017 0 - 0 2017/2018 3 - 0 2018/2019 3 - 0 2019/2020 4 - 0


Flat Gate βαλβίδες προμηθευτές και κατασκευαστές - Χονδρικό από εργοστάσιο - Jinlun μηχάνημα\nΗ εταιρεία παράγει μια επίπεδη βαθμολογία θερμοκρασίας βαλβίδων για το API Spec 6A στον τύπο L, P, R, S, T, U, κατόπιν αιτήματος έως 350 ℃ ή 650 ℃ περιβάλλοντος υψηλής θερμοκρασίας της βαλβίδας πύλης. Η προδιαγραφή σύμφωνα με το API Spec 6A μπορεί επίσης να παρέχει βαλβίδα πυρανίχνευσης. Η δική μας βαλβίδα ...\nΗ εταιρεία παράγει μια επίπεδη βαθμολογία θερμοκρασίας βαλβίδων για το API Spec 6A στον τύπο L, P, R, S, T, U, κατόπιν αιτήματος έως 350 ℃ ή 650 ℃ περιβάλλοντος υψηλής θερμοκρασίας της βαλβίδας πύλης. Η προδιαγραφή σύμφωνα με το API Spec 6A μπορεί επίσης να παρέχει βαλβίδα πυρανίχνευσης. Το επίπεδο πίεσης λειτουργίας της βαλβίδας πύλης 2000,3000,5000,10000,15000 psi, 20000psi. Επίπεδο υλικού API 6A AA ~ FF, επίπεδο προδιαγραφών προϊόντος PSL1 ~ 3, επίπεδα επιδόσεων για το PR1 ~ 2.\nΗ βαλβίδα πύλης μας έχει τα ακόλουθα χαρακτηριστικά:\n■ Η απλή δομή, η πόρτα και το κάθισμα είναι εύκολο να αντικατασταθούν.\n■ Χρήση ολοκληρωμένης πύλης, αμφίδρομη χρήση, για αύξηση της διάρκειας ζωής.\n■ Ικανότητα φόρτωσης ρουλεμάν ώσης, συσκευασία ελαστικού σύνθετου χείλους, έτσι ώστε η ελάχιστη στιγμή μεταγωγής.\n■ Στεγανωτικό στέλεχος σπειρώματος με σπείρωμα, επιτρεπόμενη πίεση συσκευασίας στην περίπτωση των εδράνων συσκευασίας στελεχών και αντικατάστασή τους.\n■ Σώμα, Κοίλωμα του καπακιού μεταξύ των γραμμών, χρησιμοποιώντας μια νέα σφραγίδα κλειστού δακτυλίου, σύνδεση με καρφιά, απλή δομή, αξιόπιστη στεγανοποίηση.\n■ Έδρανο έδρασης με θηλιά λίπανσης για εύκολη λίπανση στο χώρο.\n■ Πύλη, ειδικά συγκολλημένο με καρβίδιο, για να έχει καλή φθορά και αντοχή στη διάβρωση.\n■ Σώμα, εξοπλισμένο με ένα ελατήριο κύματος μεταξύ της έδρας της βαλβίδας, πύλη, εξοπλισμένο με ένα ελατήριο κύματος μεταξύ της έδρας της βαλβίδας, πύλη, το κάθισμα μπορεί να διατηρηθεί σε χαμηλή πίεση μεταξύ της καλά μεταλλικής σφραγίδας.\n■ Ολόκληρη η σχεδίαση πλωτής πύλης, η λειτουργία ανοίγματος και κλεισίματος της βαλβίδας είναι στη θέση της πρέπει να περιστρέφεται 1/4 στροφή.\nΠηγαίνετε στη χονδρική προσαρμοσμένη επίπεδη βαλβίδα πύλης από έναν από τους κορυφαίους κατασκευαστές βαλβίδων και προμηθευτών; Στη συνέχεια, μπορείτε να έρθετε αμέσως σε επαφή με το εργοστάσιό μας.\nΈνα ζευγάρι: Βάνα


ReadBooks4U: Οι βιβλιοθήκες της Θεσσαλονίκης συστήνονται ανανεωμένες στο κοινό!\nΟι βιβλιοθήκες της Θεσσαλονίκης συστήνονται ανανεωμένες στο κοινό!\nΣτις 12 και 13 Νοεμβρίου 2012, οι τέσσερεις Βιβλιοθήκες του δήμου Θεσσαλονίκης...που ανακαινίστηκαν πλήρως το Σεπτέμβριο του 2012, μέσω του προγράμματος "Future Library" και με τη χρηματοδότηση του Ιδρύματος "Σταύρος Νιάρχος", ανοίγουν τις πόρτες τους στο κοινό και συστήνονται εκ νέου.\nΑπό το πρωί μέχρι το βράδυ, η Παιδική Βιβλιοθήκη της Άνω Πόλης, η Παιδική Βιβλιοθήκη της οδού Ορέστου, η Περιφερειακή Βιβλιοθήκη Χαριλάου και η Παιδική Βιβλιοθήκη της Ξηροκρήνης, θα λάβουν μέρος σε έναν πρωτόγνωρο μαραθώνιο καινοτομίας και δημιουργικότητας. Οι δράσεις αυτές αποτελούν τον κύριο κορμό των "Χειμερινών Ημερών Βιβλιοθηκών", που διοργανώνει για δεύτερη συνεχή χρονιά, ο Δήμος Θεσσαλονίκης.\nΤην Τετάρτη 14 Νοεμβρίου, το τριήμερο των εκδηλώσεων κορυφώνεται με το συνέδριο "Unconference", στο Νέο Δημαρχείο της Θεσσαλονίκης, με τη συμμετοχή εκπροσώπων του Ιδρύματος Bill & Melinda Gates, της Google Books & Art Project, του Mozilla Foundation και της πρωτοποριακής Βιβλιοθήκης «Library 10» του Ελσίνκι.\nΗ είσοδος σε όλες τις δράσεις του προγράμματος, υπό το γενικό τίτλο "Future Library 2012: Μοιραζόμαστε τις ίδιες σελίδες. Ας μοιραστούμε ιδέες!" θα είναι ελεύθερη. Η προεγγραφή – όπου κρίνεται απαραίτητη – θα γίνεται τηλεφωνικά στο νούμερο της βιβλιοθήκης που συμμετέχει στο πρόγραμμα.\nPosted by Dimitra Zervaki at 20:07\nLabels: Articles, Future Library 2012, Library 10, Unconference, βιβλία, βιβλιοθήκες, Θεσσαλονίκη


«Ευχή και κατάρα» το φυσικό αέριο για την Κύπρο – EuroKerdos Magazine\n«Ευχή και κατάρα» το φυσικό αέριο για την Κύπρο\nΣήμερα, γράφει το DLF, μετά την αποτυχία εξεύρεσης συμβιβασμού για το επίμαχο θέμα των 35.000 Τούρκων στρατιωτών που εξακολουθούν να βρίσκονται στην Κύπρο, πολλά είναι τα θέματα που παραμένουν ακόμη ανοιχτά: εκτός από την ασφάλεια ανοιχτό παραμένει και το ζήτημα της «κατανομής εξουσίας» αλλά και της «κατανομής των εδαφών» σε περίπτωση μελλοντικής επίλυσης του Κυπριακού. «Πρώτα απ’όλα τίθεται το ερώτημα: τι κράτος θα προκύψει στην Κύπρο μετά από ενδεχόμενη επανένωση; Η ελληνική πλευρά το βλέπει ως συνέχεια της Δημοκρατίας της Κύπρου, στην οποία θα προσχωρήσει η τουρκική πλευρά ως εθνοτική ομάδα.\nΑπό την άλλη οι Τουρκοκύπριοι διεκδικούν να είναι ισάξιοι συνιδρυτές ενός νέου κράτους». Παρά τα σημεία σύγκλισης των δύο κοινοτήτων σε θέματα μελλοντικής διοικητικής και θεσμικής οργάνωσης, όπως και λειτουργίας του πολιτεύματος, οι κομβικές διαφωνίες παραμένουν. Σύμφωνα με το DLF «το ότι σήμερα οι δύο πλευρές απέχουν τόσο πολύ η μια από την άλλη όσο ποτέ άλλοτε στο πρόσφατο παρελθόν οφείλεται στα απρόσμενα ευρήματα κοιτασμάτων φυσικού αερίου στην ανατολική Μεσόγειο».\nΌπως αναφέρει το ρεπορτάζ, τα κοιτάσματα φυσικού αερίου πιθανολογείται ότι ανέρχονται στα 1,8 τρις κ.μ. ενώ σύμφωνα με εκτιμήσεις η αξία τους ανέρχεται 600 δις ευρώ. «Από αυτά η Κύπρος θα μπορούσε να εισπράξει τα μισα. Έτσι το ‘χρεοκοπημένο νησί’, όπως το χαρακτήριζαν κατά τη διάρκεια της κρίσης γερμανικά μέσα, θα μπορούσε να αποπληρώσει τα χρέη του. Ωστόσο η διαμάχη για την εκμετάλλευση των κρυμμένων στο βυθό της θάλασσας κοιτασμάτων είναι εκρηκτική από γεωπολιτική άποψη και θα μπορούσε να οδηγήσει ακόμη και σε νέα στρατιωτική σύρραξη στην Κύπρο: γιατί και οι Τούρκοι θέλουν να έχουν μερίδιο» σημειώνει το ρεπορτάζ κάνοντας αναφορά στην σχεδιαζόμενη άφιξη της αμερικανικής Exxon, κάτι που προκαλεί έντονη αντίδραση στην τουρκοκυπριακή πλευρά. Συγχρόνως, όπως φαίνεται από το δημοσίευμα, οι γεωπολιτικοί συσχετισμοί γίνονται ολοένα και πιο πολύπλοκοι.\nΤο ρεπορτάζ μεταφέρει τέλος, όπως μεταδίδει η DW, και την άποψη της ειδικού σε θέματα ενέργειας Κίρστεν Βέστφαλ, σύμφωνα με την οποία για την Ευρώπη τουλάχιστον το διακύβευμα είναι μεγάλο. Αφορά εν τέλει την ενεργειακή απεξάρτηση από τη Ρωσία και το ρωσικό φυσικό αέριο, μέσω της αναζήτησης νέων εναλλακτικών οδών.\nTags:\tfysiko aerio, γεωπολιτική, ΕΕ, κυπριακό


Και τα μυρμήγκια περιποιούνται τους τραυματίες στο πεδίο της μάχης!\nΒρίσκεστε στο:Αρχική»Περιβάλλον»Και τα μυρμήγκια περιποιούνται τους τραυματίες στο πεδίο της μάχης!\nBy eco-energein on\t 14 Φεβρουάριος 2018 Περιβάλλον\nΕίναι το πρώτο ζώο που διαπιστώθηκε ότι έχει τέτοια συμπεριφορά, δηλαδή κάνει χρήση «νοσοκόμων». Παρόλο που οι πίθηκοι είναι γνωστό ότι περιποιούνται τα δικά τους τραύματα, είναι η πρώτη φορά που έχει παρατηρηθεί επιστημονικά ένα ζώο πλην του ανθρώπου να παρέχει στοχευμένη ιατρική φροντίδα -και μάλιστα αποτελεσματική- στους ομοίους του.\nΟι ερευνητές, με επικεφαλής τον συμπεριφοριστή οικολόγο Έρικ Φρανκ του γερμανικού Πανεπιστημίου του Βίρτσμπουργκ, που έκαναν τη σχετική δημοσίευση στο περιοδικό βιολογίας “Proceedings of the Royal Society B” της Βασιλικής Εταιρείας Επιστημών της Βρετανίας, σύμφωνα με το “Science” και το “New Scientist”, βιντεοσκόπησαν για πρώτη φορά τα Ματαμπέλε όχι απλώς να μεταφέρουν τους τραυματίες τους πίσω στη μυργκηφωλιά τους, αλλά επίσης μέσα σε αυτήν να γλύφουν με το στόμα τους για αρκετή ώρα (έως τέσσερα λεπτά) τα τραύματα των συντρόφων τους.


Αγαπώ Maggie Smith – Cosmopoliti.com – Χριστίνα Πολίτη\nΑπίστευτη γυναίκα, με μια ακόμα πιο απίστευτη καριέρα.\nΞαναείδα όλο το Downton Abbey (6 σεζόν) και την απόλαυσα για μια ακόμα φορά. Γέλαγα σε κάθε δηλητηριώδη ατάκα της. Απίστευτη ηθοποιός. Απίστευτη γυναίκα, με μια ακόμα πιο απίστευτη καριέρα. Παίζει πάνω από 60 χρόνια, έχει κάνει χιλιόμετρα πάνω στο θεατρικό σανίδι και σε πολλές ταινίες, για τις οποίες έχει πάρει ένα σκασμό βραβεία. Ανάμεσα στα βραβεία της φιγουράρουν και δύο Oscar. Ένα Α’ γυναικείου ρόλου και ένα Β΄ γυναικείου ρόλου. Κατά τα’ άλλα έχει 2 γιούς, 5 εγγόνια και πέρασε δύο πολύ σοβαρές αρρώστιες. Ελάτε να τα μάθουμε όλα για την λατρεμένη Maggie Smith.\nΗ Maggie Smith γεννήθηκε 28 Δεκεμβρίου 1934 στο Ilford του Essex – πολύ κοντά στο Λονδίνο. Ο πατέρας της ήταν παθολόγος ενώ η μητέρα της γραμματέας. Πρώτα απέκτησαν δύο δίδυμα αγόρια και τρίτη στη σειρά γεννήθηκε η Maggie, η οποία φοίτησε στο Λύκειο της Οξφόρδης.\nΠαράτησε το σχολείο στα 16 της για να σπουδάσει στο Oxford Playhouse και ήταν τόσο καλή που το 1952, σε ηλικία 17 ετών, ξεκίνησε την καριέρα της στο θέατρο παίζοντας την Viola στην “12η Νύχτα” του Shakespeare. Έκτοτε άρχιζε να παίζει στα μεγαλύτερα θέατρα, να κερδίζει βραβεία και μάλιστα να ταξιδεύει και στην Νέα Υόρκη – 1956 – για να κάνει το ντεμπούτο της στο Broadway. Σε κάποια απ’ τις θεατρικές της εμφανίσεις την είδε ο Laurence Olivier, ενθουσιάστηκε και την κάλεσε να γίνει μέλος του Εθνικού Θεάτρου της Αγγλίας. Έγινε αστραπιαία μία από τις μεγάλες της Βρετανικής θεατρικής σκηνής παίζοντας ένα σωρό μεγάλους ρόλους. Αν την ρωτήσεις, η ίδια ξεχωρίζει τον ρόλο της Έντα Γκάμπλερ του Ίψεν που το 1970 την σκηνοθέτησε ο μεγάλος Σουηδός Ingmar Bergman. Το κινηματογραφικό της ντεμπούτο το έκανε το 1958 στην ταινία τρόμου “Nowhere to Go”, και από τότε παίζει ασταμάτητα μέχρι σήμερα. Οι νέοι την έμαθαν από την συμμετοχή της στην σειρά ταινιών του Harry Potter.\nΣτην προσωπική της ζωή υπήρξε παντρεμένη δυο φορές. Απέκτησε δυο γιους από τον πρώτο της γάμο με τον ηθοποιό Ρόμπερτ Στίβενς – με τον οποίο χώρισε το 1974 μετά από 7 χρόνια. Το 1975 παντρεύτηκε τον δραματουργό Μπέβερλι Κρος.\nΕίχε όμως και θέματα υγείας. Το 1988 διαγνώστηκε με την….\nΗ συνέχεια εδώ: https://bit.ly/39epF1Q\nTags: Downton Abbeymaggie smithoscarμαγκι σμιθ


Τα 10 καλύτερα ξενοδοχεία κοντά σε: The Links Championship at Summerly\nΤα καλύτερα ξενοδοχεία κοντά σε: The Links Championship at Summerly, Λίμνη Έλσινορ\nThe Links Championship at Summerly: Διαβάστε κριτικές\n1.032 από 1.502 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: The Links Championship at Summerly\n1,3 χλμ. από The Links Championship at Summerly\n1,4 χλμ. από The Links Championship at Summerly\n1,9 χλμ. από The Links Championship at Summerly\n1,6 χλμ. από The Links Championship at Summerly\n3,1 χλμ. από The Links Championship at Summerly\n5,4 χλμ. από The Links Championship at Summerly\n12,9 χλμ. από The Links Championship at Summerly\n13,2 χλμ. από The Links Championship at Summerly\n13,4 χλμ. από The Links Championship at Summerly\n14,7 χλμ. από The Links Championship at Summerly\n15,2 χλμ. από The Links Championship at Summerly\n15,1 χλμ. από The Links Championship at Summerly\n16,8 χλμ. από The Links Championship at Summerly\n19,2 χλμ. από The Links Championship at Summerly\n19,9 χλμ. από The Links Championship at Summerly\n19,5 χλμ. από The Links Championship at Summerly\n20,1 χλμ. από The Links Championship at Summerly\n20,4 χλμ. από The Links Championship at Summerly


«Πρώτα η Αμερική» από τον Τραμπ στον ΟΗΕ: «Απορρίπτουμε την παγκοσμιοποίηση - Μέσα σε δύο χρόνια κατάφερα τόσα όσα κανείς πρόεδρος» - EL\n«Πρώτα η Αμερική» από τον Τραμπ στον ΟΗΕ: «Απορρίπτουμε την παγκοσμιοποίηση – Μέσα σε δύο χρόνια κατάφερα τόσα όσα κανείς πρόεδρος»\nΘα μπορούσε να χαρακτηρίσει κανείς ακόμη και προεκλογικού τύπου την ομιλία του Τραμπ στην κατάμεστη αίθουσα ομιλιών του ΟΗΕ.\nΜιλώντας ενώπιον πολλών «εχθρών» και ελάχιστων «φίλων», ο Αμερικανός πρόεδρος, Ντόναλντ Τραμπ, δεν μάσησε τα λόγια του ακόμη κι όταν στην αίθουσα υπήρξαν ειρωνικά γέλια.\nΚατά τη διάρκεια της ομιλίας του, ο δισεκατομμυριούχος Ρεπουμπλικανός πρόεδρος στάθηκε στα πόσα πολλά έκανε την τελευταία διετία για την χώρα του, βάζοντάς την ουσιαστικά σε πρώτο πλάνο και θυμίζοντας σε πολλούς το σύνθημά του «America First» (Πρώτα η Αμερική).\nΟ «μισητός» ,για τη Νέα Τάξη, πρόεδρος των ΗΠΑ αντιτάχθηκε ανοικτά κατά της «παγκόσμιας διακυβέρνησης» και μίλησε για το πόσο σημαντικό είναι κάθε έθνος να βαδίζει με τους δικούς του κανόνες-παραδόσεις:\nΣυγκεκριμένα πετώντας τα «καρφιά» του προς τους προκατόχους του, ο Ντ.Τραμπ σημείωσε:\n«Κατάφερα σε δύο χρόνια όσα κανένας άλλος πρόεδρος των ΗΠΑ στο παρελθόν. Με εμένα οι ΗΠΑ είναι πλέον πιο δυνατές, πιο πλούσιες και πιο ασφαλείς».\nΕκείνη την ώρα ακούστηκαν ειρωνικά γέλια στην αίθουσα, με τον Αμερικανό πρόεδρο να απαντά στο ίδιο ακριβώς ύφος:\n«Δεν περίμενα αυτήν την αντίδραση».\n«Θέλουμε δίκαιες εμπορικές συναλλαγές»\n«Χαστούκι» Τραμπ στον ΟΗΕ για την χρηματοδότηση από τις ΗΠΑ\n«Ανθρωπιστική τραγωδία στην Βενεζουέλα»\nΚαυστικές ήταν οι αναφορές του Τραμπ και προς το καθεστώς Μαδούρο.\nΗ Βενεζουέλα ζει «μια ανθρωπιστική τραγωδία», κατήγγειλε σήμερα ο πρόεδρος των ΗΠΑ Ντόναλντ Τραμπ από το βήμα της ετήσιας Γενικής Συνέλευσης των Ηνωμένων Εθνών.\n«Περισσότεροι από 2 εκατομμύρια άνθρωποι εγκατέλειψαν» τη χώρα, εξαιτίας της σοσιαλιστικής κυβέρνησης, την οποία στηρίζει η Κούβα, πρόσθεσε.\n«Πρόκειται για ένα καθεστώς που θα μπορούσε ειλικρινά να ανατραπεί πολύ γρήγορα από τον στρατό αν οι στρατιωτικοί αποφάσιζαν να το κάνουν» συμπλήρωσε ο Αμερικανός πρόεδρος.\n«Να απομονωθεί το ιρανικό καθεστώς»\n«Δεν μπορούμε να επιτρέψουμε στον μεγαλύτερο υποστηρικτή της τρομοκρατίας στον κόσμο να κατέχει τα πιο επικίνδυνα όπλα στον πλανήτη», να «απειλεί την Αμερική» ή το Ισραήλ, υπογράμμισε ο επικεφαλής του αμερικανικού κράτους.\nPrevΠροηγούμενο ΆρθροΕικόνα διάλυσης παρουσιάζει το κόμμα του Λέβεντη – Τι θα γίνει αν μείνει με κάτω από 5 βουλευτές\nΕπόμενο ΆρθροΓαλλία: Γεγονός η πρώτη καταδίκη άνδρα για σεξουαλική παρενόχληση σε δημόσιο χώροNext


Χανιά: Πρόγραμμα μελέτης της Επαναστατικής Θεωρίας με έμφαση στην Ιστορία του Μαρξισμού. | Όμιλος Μελέτης της Επαναστατικής Θεωρίας\nΧανιά: Πρόγραμμα μελέτης της Επαναστατικής Θεωρίας με έμφαση στην Ιστορία του Μαρξισμού.\nΔημοσίευση: Tue, 07/10/2008 - 12:28\nO Κομμουνισμός είναι του κόσμου αυτού η νιότη, το Φάντασμα πλανιέται ακόμη πάνω απ' την Ευρώπη.\n1. Το αντικείμενο της ιστορίας του μαρξισμού: η μελέτη της εμφάνισης, διαμόρφωσης, ανάπτυξης, χρησιμοποίησης και διάδοσης της επαναστατικής θεωρίας. Περιοδολόγηση.\nΗ ΕΜΦΑΝΙΣΗ, ΔΙΑΜΟΡΦΩΣΗ ΚΑΙ ΑΝΑΠΤΥΞΗ ΤΟΥ ΜΑΡΞΙΣΜΟΥ.\n2. Ιστορικές προϋποθέσεις εμφάνισης του μαρξισμού (υλικές- θεωρητικές).\n3. Εμφάνιση του μαρξισμού. Τα πρώτα έργα των Κ. Μαρξ και Φ. Ενγκελς. (Αρχές δεκαετίας του 1840). Η μετάβαση από τον ιδεαλισμό στον υλισμό και από τον επαναστατικό δημοκρατισμό στον κομμουνισμό (1842 – 1844). Τα τρία βασικά γνωστικά πεδία του μαρξισμού:\n4. Η διαμόρφωση του μαρξισμού.(1845- 48).\n5. Η ανάπτυξη του μαρξισμού 1848- 1871. Οικονομικές έρευνες και «Κεφάλαιο».\n6. Η ανάπτυξη του διαλεκτικού και του ιστορικού υλισμού μετά την Παρισινή Κομμούνα(1871-1895).\n7. Η διάδοση και ανάπτυξη του μαρξισμού στις χώρες της δυτικής Ευρώπης από τα μέσα του 19ος- αρχές του 20ος αι. Β’ Διεθνής.\nΔΙΑΔΟΣΗ ΚΑΙ ΑΝΑΠΤΥΞΗ ΤΟΥ ΜΑΡΞΙΣΜΟΥ ΣΤΗ ΡΩΣΙΑ. ΕΘΝΙΚΕΣ – ΠΟΛΙΤΙΣΜΙΚΕΣ ΙΔΙΑΙΤΕΡΟΤΗΤΕΣ ΚΑΙ ΠΑΓΚΌΣΜΙΑ ΕΜΒΈΛΕΙΑ ΤΗΣ ΘΕΩΡΊΑΣ ΚΑΙ ΤΗΣ ΠΡΑΞΗΣ ΤΗΣ ΠΡΏΤΗΣ ΝΙΚΗΦΟΡΟΥ ΚΑΙ ΣΧΕΤΙΚΆ ΒΙΩΣΙΜΗΣ ΣΟΣΙΑΛΙΣΤΙΚΗΣ ΕΠΑΝΑΣΤΑΣΗΣ.\n8. Η διάδοση του μαρξισμού στη Ρωσία (προϋποθέσεις πρόσληψης- τάσεις).\n9. Η συμβολή του Γκ. Β. Πλεχάνοφ.\n10 «Οι νόμιμοι μαρξιστές» (Ν. Α. Μπερντιάεφ, Π. Μπ. Στρούβε, Μ. Ι. Τουγκάν- Μπαρανόφσκι κ. α.): από την προπαγάνδα του μαρξισμού στην απόρριψή του.\n11. Θεωρία και πράξη των κομμάτων της Β’ Διεθνούς. Κοινωνικο-φιλοσοφικές απόψεις των μενσεβίκων.\n12. Β. Ι. Λένιν: κοινωνικο-φιλοσοφική και οικονομική ανάλυση της ανάπτυξης της Ρωσίας (τέλη 19ος- αρχές 20ος αι.). Κοινωνικο-οικονομική ανάλυση του Ιμπεριαλισμού ως σταδίου ανάπτυξης της κεφαλαιοκρατίας.\n13. Η μαρξιστική θεωρία από την πρώτη επανάσταση μέχρι τον A’ παγκόσμιο πόλεμο (1905-1914).\n14. Η μαρξιστική θεωρία κατά τον Α παγκ. Πόλεμο και την Οκτωβριανή Επανάσταση.\n15. Η εξέλιξη του μαρξισμού στην Δ. Ευρώπη και η σχέση της με τους ρώσους μαρξιστές.\nΟΙ ΤΥΧΕΣ ΤΟΥ ΜΑΡΞΙΣΜΟΥ ΣΤΗΝ ΕΣΣΔ.\n16. «Δυτικές» απόψεις περί «σοβιετικού μαρξισμού» (Π. Άντερσον, Χ. Μαρκούζε, Ρ. Αρόν, Λ. Αλτουσέρ κλπ.) . Αδυναμίες πρόσληψης, άγνοια, προκαταλήψεις, μεταφυσικές μηδενιστικές γενικεύσεις και ιδεοληπτική συλλήβδην απόρριψη της θεωρητικής παραγωγής στην ΕΣΣΔ.\n17. Το πρόβλημα της συσχέτισης παγκόσμιας επαναστατικής διαδικασίας και εκ των πραγμάτων σοσιαλιστικής οικοδόμησης σε σειρά χωρών. Η συμβολή του Β. Ι. Λένιν κατά την μεταοκτωβριανή περίοδο. Οι φιλοσοφικές έριδες της δεκαετίας του 1920- αρχές της δεκαετίας του 1930. «Διαλεκτικοί» και «μηχανικιστές». Πολιτική οικονομία ή οικονομική πολιτική; Φιλοσοφική και μεθοδολογική θεμελίωση της Ιστορικής – πολιτισμικής σχολής της Ψυχολογίας.\n18. Η συμβολή των Τρότσκι Λ., .Μπουχάριν Ν.Ι., Στάλιν Ι.Β.\n19. Η ιδιοτυπία της θεωρητικής παραγωγής από τα μέσα της δεκαετίας του 1930- μέχρι της δεκαετίας του 1950. Θεωρητική παραγωγή και επιστημονικοφανής απολογητική επένδυση των εκάστοτε αποφάσεων της ηγεσίας. Επιστήμη και προπαγάνδα.\n20. Τα περί «προσωπολατρίας» ιδεολογήματα. Σοσιαλιστική οικοδόμηση, παγκόσμιοι συσχετισμοί και αναγκαιότητα θεωρητικού αναστοχασμού.\nΗ «αναγέννηση» της δεκαετίας του 1960 και η κατάπτωση (μέχρι τα μέσα της δεκαετίας του 1980).\nΣχεδιοποίηση , αγορά και οι αντιφάσεις της πολιτικής οικονομίας του σοσιαλισμού.\nΛογικο – μεθοδολογικές έρευνες και «Λογική της ιστορίας». Τα κεκτημένα των πλέον προωθημένων ερευνών στην ΕΣΣΔ και η θεωρητική – μεθοδολογική σημασία τους για την ανάπτυξη – άρση του μαρξισμού.\n21. Ο εκχυδαϊσμός του μαρξισμού ( απολογητική του καθεστώτος, «περεστρόικα»- «μεταπερεστρόικα»).\nΗ ΣΥΓΧΡΟΝΕΣ ΠΡΟΣΕΓΓΙΣΕΙΣ ΚΑΙ ΑΠΌΨΕΙΣ ΠΕΡΙ ΜΑΡΞΙΣΜΟΥ.\n22. Η μαρξιστικής αναφοράς προσεγγίσεις στις αναπτυγμένες καπιταλιστικές χώρες και ο λεγόμενος «Δυτικός μαρξισμός». Το ζήτημα του εύρους, του βάθους, της επάρκειας και των εμφάσεων της εκάστοτε κοινωνικά αναγκαίας ζήτησης επαναστατικής κοινωνικής θεωρίας.\n23. Η μαρξιστική θεωρία στις σοσιαλιστικές χώρες.\n24. Οι μαρξιστικές ιδέες στις αναπτυσσόμενες χώρες (Ασία, Αφρική, Λ. Αμερική). Μαρξισμός, αντιιμπεριαλισμός και εθνικοαπελευθερωτικά κινήματα. Θεωρία της εξαρτημένης ανάπτυξης.\n25. Οι μαρξιστικές ιδέες στην ΚΛΔ, Β. Κορέα, Ινδοκίνα.\n26. Οι απόψεις των Α. Γκράμσι, Λ. Αλτουσέρ, Γκ. Ντελα Βόλπε, Γκ. Λούκατς κ.α.\n27. Ο μαρξισμός και οι προοπτικές της επανάστασης στην εποχή της «παγκοσμιοποίησης».\n«Ακαδημαϊκός» μαρξισμός. Αστικές επιδράσεις, εκφυλιστικά φαινόμενα.\nΗ ΠΡΟΣΛΗΨΗ ΚΑΙ ΑΝΑΠΤΥΞΗ ΤΟΥ ΜΑΡΞΙΣΜΟΥ ΣΤΗΝ ΕΛΛΑΔΑ.\n28. Ιστορικές ιδιοτυπίες της ανάπτυξης του καπιταλισμού στην Ελλάδα.\n29. Τα πρώτα βήματα του σοσιαλισμού στα τέλη του 19ου αι.\n30. Γλωσσικό και κοινωνικό ζήτημα. Σκληρός.\n31. Μαρξισμός και φιλοσοφικές τάσεις του μεσοπολέμου. Δ. Γληνός, Γ. Κορδάτος, Χ. Θεοδωρίδης, Π. Πουλιόπουλος, Σ. Μάξιμος κλπ.\n32. Μεταπολεμικά- σύγχρονα ρεύματα στην οικονομία, επιστημολογία, γνωσεοθεωρία, κοινωνική και πολιτική φιλοσοφία.\n33. Πολιτικές οργανώσεις μαρξιστικής αναφοράς και θεωρία. Οργανωτικός ακτιβισμός, πραγματισμός και εργαλειακές λαθροχειρίες της θεωρίας.\n34. «Ακαδημαϊκός» μαρξισμός και αστικές επιδράσεις της μόδας: ελλαδικές ιδιομορφίες των εκφυλιστικών φαινομένων.\n1.ΤΟ ΑΝΤΙΚΕΙΜΕΝΟ ΤΗΣ ΙΣΤΟΡΙΑΣ ΤΟΥ ΜΑΡΞΙΣΜΟΥ. Περιοδολόγηση.\nΑ. Η ουσία της επαναστατικοποίησης της κοινωνικής θεωρίας από τους θεμελιωτές του μαρξισμού. Ριζική επανατοποθέτηση του κοινωνικού ρόλου και των στόχων της επαναστατικής θεωρίας.\n1. Β. Το αντικείμενο της ιστορίας του μαρξισμού. : η μελέτη της εμφάνισης, διαμόρφωσης, ανάπτυξης, χρησιμοποίησης και διάδοσης της επαναστατικής θεωρίας.\nΟργανική ενότητα επαναστατικής θεωρίας και πρακτικής. Η φιλοσοφία του μαρξισμού ως πτυχή του ενιαίου και εσωτερικά διαφοροποιημένου οργανικού όλου του μαρξισμού.\nΓ. Τα κριτήρια επιστημονικής περιοδολόγησης του μαρξισμού. Η ανισομέρεια και αντιφατικότητα της ανάπτυξης των συνιστωσών – ερευνητικών πεδίων του μαρξισμού και τα αίτιά της. Οι βασικές – κατευθυντήριες αρτηρίες ανάπτυξης του μαρξισμού και παράπλευρες – επί μέρους οδοί. Βασικά στάδια και βαθμίδες.\nΔ. Επιπτώσεις της άκριτης, εξω-ιστορικής και αντι-ιστορικής σχέσης προς το μαρξισμό. Τα ποικίλα επίπεδα της εκάστοτε «κοινωνικής ζήτησης» και απεύθυνσης του μαρξισμού. Τα πλεονεκτήματα της ιστορικής – μεθοδολογικής προσέγγισης του μαρξισμού. Κριτική του δογματισμού και του αναθεωρητισμού .\nΕ. Κριτική των ρητά αστικών απόψεων για την ιστορία του μαρξισμού. (Οικονομικός ντετερμινισμός, θεωρία παραγόντων, νεοκαντιανός «ηθικός δημοκρατικός σοσιαλισμός», νεοχεγκελιανισμός, ανθρωπολογισμός, υπαρξισμός, νεοθωμισμός, ψυχανάλυση, δομισμός- λειτουργισμός, «μεταμοντέρνο»).\n· Φιλοσοφική, κοινωνικο-πολιτική και οικονομική θεώρηση ως μορφές κοινωνικής συνείδησης. Σχετική αυτοτέλεια, αλληλεπιδράσεις των μορφών κοινωνικής συνείδησης και ιδιοτυπίες ως προς το είδος, τους τύπους και τους βαθμούς διαμεσολαβημένης και καθοριστικής σε τελευταία ανάλυση επίδρασης του κοινωνικού είναι.\n· Η θέση και ο ρόλος του εκάστοτε κληρονομούμενου και μετασχηματιζόμενου νοητικού υλικού (πολεμική, κομματικότητα).\n· Διάκριση και αλληλεπίδραση κοινωνικών, ταξικών και γνωσεολογικών πηγών.\n· Νέος τύπος θεωρίας. Αναγκαιότητα ανάδειξης των σχέσεων συνέχειας και ασυνέχειας με το παρελθόν και τον παρόντα περίγυρό της.\n· Αναγκαιότητα ανάδειξης των νομοτελειών προοδευτικής ανάπτυξης της επαναστατικής θεωρίας.\n· Το γίγνεσθαι και η ανάπτυξη του μαρξισμού ως ανοικτό και αναπτυσσόμενο σύστημα εννοιών και κατηγοριών.\n· Αναγκαιότητα ανάδειξης – παράλληλα με την ανάπτυξη του εννοιολογικού πυρήνα – και της εκάστοτε μελέτης, χρήσης και διάδοσης του μαρξισμού καθώς και των εναντίον του πολεμικών. Ανάδειξη του αν, κατά πόσο και πώς η επαναστατική θεωρία γίνεται «κτήμα των μαζών».\nΔαφέρμου Μ., Παυλίδη Π,, Πατέλη Δ. Ποιά κληρονομιά απαρνούμαστε. ΟΥΤΟΠΙΑ\n1. Προϋποθέσεις εμφάνισης του μαρξισμού (υλικές, οργανωτικές, ιδεολογικές και θεωρητικές) .\nΑ. Κοινωνικο - οικονομικές συνθήκες στην Ευρώπη. (Αρχές- μέσα του 19ου αι.). Ιδιομορφίες ανάπτυξης του καπιταλισμού στις ευρωπαϊκές χώρες. (Έμφαση: Αγγλία, Γαλλία, Γερμανία).\nΒ. Η γερμανική κλασσική αστική φιλοσοφία και οι τάσεις των νεαρών χεγκελιανών (υποκειμενικός ιδεαλισμός- μεταφυσικός ανθρωπολογικός υλισμός).\nΓ. Η κλασσική αστική οικονομική σκέψη και η διάλυση της σχολής του Ρικάρντο (φιλοσοφική- μεθοδολογική σημασία).\nΔ. Η ουτοπική σκέψη και τα όριά της. Ο μικροαστικός σοσιαλισμός.\nΕ. Οι πρώιμες οργανώσεις και η δράση της εργατικής τάξης. Η θέση και ορόλος της εργατικής τάξης στα επαναστατικά κινήματα της εποχής. Η αναγκαιότητα θεωρητικής θεμελίωσης της επαναστατικής πράξης, του κομμουνιστικού μετασχηματισμού της κοινωνίας.\nΕνγκελς Φ. Ο Λ. Φοϋερμπαχ και το τέλος της γερμανικής κλασσικής φιλοσοφίας.\nΕνγκελς Φ. Αντι Ντύρινγκ.\nΓκ. Β, Χέγκελ. Η λογική. Μετ. Π . Γρατσάτσου, Αθήνα, 1916.\n» » Φαινομενολογία του πνεύματος. Μετ. Γ. Τζαβάρα . Δωδώνη, τ. 1-2.\n» » Η Επιστήμη της Λογικής. Δωδώνη 1991.\nΔ. Η διδακτορική διατριβή: «διαφορά δημοκρίτειας και επικούρειας φυσικής φιλοσοφίας». Η τάση προσέγγισης της φιλοσοφίας στη ζωή, υιοθέτηση του αθεϊσμού και των επαναστατικών δημοκρατικών θέσεων. Η αντίστοιχη ανεξάρτητη οδός του Ένγκελς. Κριτική του Σέλλινγκ.\nΗ δραστηριότητα του Μαρξ στην «εφημερίδα του Ρήνου». Κριτική των θεσμών μέσω της κριτικής της λογοκρισίας (άρθρα περί ελευθερίας του τύπου). Κριτική ανάλυση της εκπροσώπησης των επί μέρους συμφερόντων στην τοπική δίαιτα. Υπεράσπιση των φτωχών αγροτών από τις διώξεις βάσει του νόμου περί αυτοδίκαιης υλοτομίας. Υπεράσπιση των αμπελουργών του Μόζελ και ανάλυση της δομής και των λειτουργιών του ιεραρχικού – συγκεντρωτικού μηχανισμού της γραφειοκρατίας. Ανάδειξη της σοβαρότητας του κοινωνικού ζητήματος, των ιδιωτικών συμφερόντων και της αναγκαιότητας συστηματικής μελέτης του κομμουνισμού. Παραίτηση από την αρχισυνταξία και απαγόρευση της εφημερίδας.\nΗ παράλληλη ανεξάρτητη πορεία του Ένγκελς: «Σχεδίασμα κριτικής της πολιτικής οικονομίας» και « Η κατάσταση της εργατικής τάξης στην Αγγλία». Ανάλυση των κοινωνικών προβλημάτων της κεφαλαιοκρατίας.\nΤα «Οικονομικά και φιλοσοφικά χειρόγραφα» (1843-44) – το πρώτο κείμενο, όπου εκτίθενται ως ενιαίο όλο υπό διαμόρφωση τα τρία μελλοντικά συστατικά μέρη του μαρξισμού. Από την ανάλυση της κλασσικής πολιτικής οικονομίας – στην ανάδειξη της συνάρτησης μεταξύ συσσώρευσης ξένης εργασίας, ιδιωτικής ιδιοκτησίας και αποξένωσης – αλλοτρίωσης. Αλλοτρίωση και ουσιώδεις δυνάμεις του ανθρώπου. Ανάδειξη από το Μαρξ της συνεισφοράς του Χέγκελ στη συνειδητοποίηση της διαδικασίας δημιουργίας του ανθρώπου μέσω της ανθρώπινης εργασίας και της εγελιανής μυστικοποίησης αυτής της διαδικασίας. Ανάδειξη του ανταγωνιστικού χαρακτήρα της προόδου στις εκμεταλλευτικές κοινωνίες. Θεμελίωση του κομμουνισμού και του ανθρωπισμού. Η σχέση του μαρξ προς τον ανθρωπολογικό υλισμό του Λ. Φόιερμπαχ. Οι αντιφάσεις του Μαρξ και η ατυχής απόπειρα συστηματικής θεώρησης της πολιτικής οικονομίας υπό το πρίσμα των κατηγοριών: ιδιωτική ιδιοκτησία και αλλοτρίωση. Σύγχρονες ερμηνείες της θέσης και του ρόλου των παρισινών χειρογράφων του 1844 στην επαναστατική θεωρία.\nΤο πρώτο κοινό έργο: «Η Αγία οικογένεια, ή κριτική της κριτικής κριτικής» (9-11/ 1844). Ο φιλοσοφικός αναστοχασμός των νεαρών χεγκελιανών, του εγελιανού ιδεαλισμού και της ιδεοκρατίας εν γένει. Σκιαμαχίες ιδεών και κοινωνικές υλικές ανάγκες. Λαϊκές μάζες και προσωπικότητα στην ιστορία. Η φιλοσοφία του Φόιερμπαχ εκλαμβάνεται ως θεωρητική βάση του κομμουνισμού.\nΜαρξ Κ. Η διαφορά δημοκρίτειας και επικούρειας φυσικής φιλοσοφίας. Διδακτορική διατριβή. Πρόλογος Π. Κονδύλη. Εκδ. Γνώσεις. Αθήνα.\nΜαρξ Κ. Το εβραϊκό ζήτημα. Μετ. Γ. Κρητικός. Εκδ. Οδυσσέας. Αθήνα, 1978.\n3. Η ΔΙΑΜΌΡΦΩΣΗ ΤΟΥ ΜΑΡΞΙΣΜΟΎ (1845 – 48).\nΒ. Το «ξεκαθάρισμα των λογαριασμών με την προηγούμενη φιλοσοφική συνείδηση»: Η γερμανική ιδεολογία. Η πρώτη διατύπωση της υλιστικής αντίληψης της ιστορίας μέσω της κριτικής της μικροαστικής ιδεολογίας και της γερμανικής φιλοσοφίας εν γένει. Ανάπτυξη της ιδέας περί του καθοριστικού ρόλου της παραγωγής υλικών αγαθών, περί διαλεκτικής σχέσης παραγωγικών δυνάμεων και σχέσεων παραγωγής («επικοινωνίας»). Ο καταμερισμός της εργασίας. Η σχέση μεταξύ κοινωνικού είναι και κοινωνικής συνείδησης. Το πρόβλημα της ιδεολογίας. Περιοδολόγιση της ιστορίας βάσει των μορφών ιδιοκτησίας.\nΗ ουτοπική – εξισωτική ερμηνεία του ρικαρντιανού ορισμού της αξίας μέσω της αναπαραγωγής του σφάλματος του Σμιθ: της σύγχυσης ποσότητας εργασίας με αξία εργασίας. Η αναγωγή της κοινωνίας σε άτομο – παραγωγό. Η αυταπάτη που εκλαμβάνει την ανισότητα ιδιοκτησιών και τη συνακόλουθη «άνιση ανταλλαγή» ως βάση για την ανισότητα. Η αυταπάτη περί δήθεν εφικτού διατήρησης της «καλής» πλευράς της κεφαλαιοκρατίας (του πλούτου) και κατάργησης της «κακής» (της αθλιότητας) βάσει της θέσπισης της αρχής της ισότητας από την «κοινωνική μεγαλοφυία».\nΗ διαδικασία διαμόρφωσης, συγκρότησης της εργατικής τάξης και τα επίπεδα πάλης για τα συμφέροντά της κατά το Μαρξ. «Τάξη εν εαυτή» και «τάξη δι’ εαυτήν». Μέχρι την εξάλειψη των τάξεων οι ταξικοί αγώνες ζωής η θανάτου – νομοτέλεια κίνησης της ιστορίας.\nΥπέρμετρες προσδοκίες των κλασσικών από την εργατική τάξη.\nΗ φιλοσοφική και πολιτικο-οικονομική θεμελίωση του επαναστατικού προγράμματος κομμουνιστικού μετασχηματισμού της κοινωνίας: το « Μανιφέστο του κομμουνιστικού κόμματος» (Ιανουάριος 1848).\nΤα βασικά γνωρίσματα του κομμουνισμού. Προσέγγιση του θέματος σε γενικές γραμμές. Αδυναμία ανάδειξης των αντιφάσεων, των δυσκολιών , του χαρακτήρα και της διάρκειας της επαναστατικής εξουσίας.\nΗ αποστασιοποίηση από τον μη επιστημονικό σοσιαλισμό.